text:
Division Damas
SV Arsenal y SV Dakota a empata den nan prome wega
E campeonato 2018-2019 di Division Femenino a inicia cu e encuentro entre SV Dakota y SV Arsenal. E prome wega di e...
LIVE
Division HonorMore Division Honor
Dakota ta campeon di Aruba Division Honor 2017-2018 despues di a gana Nacional 4-2
Den un stadion Guillermo Trinidad yena cu fanaticonan, Deportivo Nacional a enfrenta SV Dakota...
Final di Division Honor entre Nacional y Dakota a cuminsa pero sin ganado ainda despues di un prome wega solido
Den un partido di bon caliber Nacional y Dakota a parti punto. Un wega...
Nacional lo enfrenta Dakota den Final di Division Honor, Estrella a keda elimina pa via di un gol menos
E ultimo fecha di Play-Off Division Honor a duna nos hopi drama ora cu...
Dakota ta gana Estrella 2-0 den un wega cu no tabata un clasico
E tradicional ‘clasico di Aruba’ entre Estrella y Dakota ta normalmente un wega di...
AVBMore AVB
AVB/ 2 days ago
AVB ta start cu campeonato di futbol 2018-2019
Diabierna awor 19 di october pa 8:00pm lo resona e fluit pa inicia campeonato...
AVB/ 4 days ago
Un total di 4 referee di AVB a pasa e “FIFA Fitness Test 2019”
Refereenan di Arubaanse Voetbal Bond (AVB) a topa cu e instructor di fitness di...
AVB/ 4 months ago
Delegacion di Aruba a sali rumbo pa Moscow-Russia
Diahuebs atardi nos young ambassadors Sheqayli Ascencion y Jahmani Eisden hunto cu coach Edgar...
AVB/ 5 months ago
Tiramento di lot pa e Play-off 2017-2018
Diaranzon 9 di Mei na Sandra’s Garden a tuma luga e ‘tiramento di lot’...
ClubsMore Clubs
Club/ 6 months ago
Diasabra awo ta e Gran Clasico di Aruba
Diasabra anochi 8:30 na vispera di e Clasico di Spaña, na Aruba e dos...
Club/ 6 months ago
RCA a bini di patras pa gana La Fama 4-2 den wega clave
RCA den pleno bataya pa clasifica pa play-off cu tres wega mas pa bay...
Club/ 11 months ago
Tricolornan di Solito, RCA a batisa nan uniform nobo den On the Rocks Cafe
Den presencia di e representante di patrosinadornan Big Wheel Lottery y Tropical Bottling Company,...
Club/ 12 months ago
RCA “Big Wheel Lottery powered by Powerade” vs Britannia den Aruba su “Top Clash” di futbol Divishon Honor.
Diadomingo anochi RCA ta bolbe piki 3 punto, cu golnan di Gregory Gomez, Jean-Luc...
More News
-
AVB/ 2 days ago
AVB ta start cu campeonato di futbol 2018-2019
Diabierna awor 19 di october pa 8:00pm lo resona e fluit pa inicia campeonato di futbol Division di Honor 2018-2019. E...
-
AVB/ 4 days ago
Un total di 4 referee di AVB a pasa e “FIFA Fitness Test 2019”
Refereenan di Arubaanse Voetbal Bond (AVB) a topa cu e instructor di fitness di CONCACAF, Allan Brown, cu a conduci un...
-
Futbol Aruba/ 2 weeks ago
E di dos edicion di Futbol Aruba Ballon d’Or campeonato 2017- 2018 a bira un realidad riba un anochi emocional
E evento di Futbol Aruba Ballon D’Or 2018 a bira realidad den su di dos edicion. Riba e anochi aki Aruba...
-
Dakota ta campeon di Aruba Division Honor 2017-2018 despues di a gana Nacional 4-2
Den un stadion Guillermo Trinidad yena cu fanaticonan, Deportivo Nacional a enfrenta SV Dakota den e di dos partido di e...
-
Final di Division Honor entre Nacional y Dakota a cuminsa pero sin ganado ainda despues di un prome wega solido
Den un partido di bon caliber Nacional y Dakota a parti punto. Un wega cu tabata di ‘banda pa banda’ pa...
-
Division Uno/ 4 months ago
Brazil jrs Campeon di Aruba su Futbol Division Uno 2017-2018
Diamars 26 di Juni 2018 a tuma lugar den CDGT na Dakota e di tres y ultimo wega di e playoff...
-
Division Damas/ 4 months ago
Lady Puma’s Britannia Campeon Division Damas 2017-2018.
Dialuna 25 di juni 2018 a tuma lugar den CDGT na Dakota e di dos wega di e gran final di Aruba...
-
Division Uno/ 4 months ago
United y Brazil jrs ta bolbe empata den e di dos wega di e playoff Final Division uno
Diadomingo 24 juni 2018 a tuma lugar den CDGT na Dakota e di dos wega di e gran final di Aruba su...
-
Nacional lo enfrenta Dakota den Final di Division Honor, Estrella a keda elimina pa via di un gol menos
E ultimo fecha di Play-Off Division Honor a duna nos hopi drama ora cu Dakota y Estrella a bai den nan...
-
Division Damas/ 4 months ago
Britannia ta gana nan prome wega di e gran Final Division Damas
Lady Puma’s Britannia y Ladies Riverplate a hunga e prome wega di e gran final di Aruba su Futbol Campeonato 2017-2018 Division...


c: text/html

text:
Transmishon bibu
último foto i imagen nan audiovisual
-
Dia di outonomia countdown (9) Final 10-10-2018
FELIS DIA DI OUTONOMIA!
-
Dia di outonomia countdown (7)
Bo tabata sa ku SERVISIO ta e mihó trabou ku un hende por presta den su bida?
-
Dia di outonomia countdown (X)
E proseso di outonomia konosé diferente reto, pero huntu pará habri pa solushon I yudansa nos finamente lo logra nos meta`
-
Dia di outonomia countdown (4) 10-10-2018
Ehekusho di un vishon kla i konkreto lo yuda nos riba e kaminda pa un mihó Kòrsou
-
Dia di outonomia countdown (3) 10-10-2018
Patriotismo ta aktitut proaktivo i ...
-
Dia di outonomia countdown (2) 10-10-2018
Krea un ambiente fértil pa koheshon nashonal i harmonia sosial.
-
Dia di outonomia countdown (1) 10-10-2018
Nos kultura i nos hendenan tur ta kontribuí grandemente na outonomia.
-
Dia di outonomia promo 10-10-2018
Kòrsou,
Huntu ta form'é
-
Start Conferentie di Servisio di Skol nan Públiko
Na komienso di aña eskolar nos a tene un 'Start Conferentie' i esaki ta un bunita kompilashon di e dia. Riba dia di maestro i dosente nos ta kompartí esaki pa ekspresá…
-
Hustisia Simposio Prevenshon Siguridat i Abo
Promo Video Simposio Prevenshon Siguridat i Abo

robotstxt: allowed

filter: keep


text:
Features
Original Nintendo 3DS.
Condition: Used, but works fine.
- No box
- No stylus
- No Charger
- No Games
Used Game Policy
Tene cuenta cu esaki ta un wega uza. Si den e case di e wega bo ta haya un code cu a bin cu pa "DLC" of "Free subscription". E chens ta grandi cu esaki no lo traha mas paso nan a wordo uza caba. Tur nos weganan ta getest pa zorg cu nan ta trahando. Pa e weganan aki, nos no por refund.
Cumprando un "Used Game" serca eCards Aruba. Esey kiermen bo ta acuerdo cu nos Used Game Policy.
Tene cuenta cu esaki ta un wega uza. Si den e case di e wega bo ta haya un code cu a bin cu pa "DLC" of "Free subscription". E chens ta grandi cu esaki no lo traha mas paso nan a wordo uza caba. Tur nos weganan ta getest pa zorg cu nan ta trahando. Pa e weganan aki, nos no por refund.
Cumprando un "Used Game" serca eCards Aruba. Esey kiermen bo ta acuerdo cu nos Used Game Policy.
Nos doel ta pa offrece e miho manera pa trece e eCards serca bo, sea ta via email of home delivery. Nos ta zorg pa bo ricibi bo eCards dentro 24 ora. Nos a yega di deliver caba na varios cliente caba y di tur esakinan nos ta keda mehora riba e manera cu nos ta deliver, pa asina segura y garantisa cu bo lo ricibi e miho servicio ora bo bestel serca nos.
Ora nos ricibi bo pedido nos lo traha riba dje dibiaha volgens dos stap.
-
Processing time:
Kinan nos ta controla e order, prepara e eCards y e packaging. Mane esaki ta cla bo lo ricibi contact di nos cu bo order ta cla pa delivery. Depende na e ora cu nos ricibi bo order, esaki por dura entre 30 minuut cu 2 ora. Si e order ta delivery via email, bo lo ricibi bo eCards dibiaha despues cu e stap aki a keda cla.
-
Delivery time:
Esaki ta referi riba e tempo cu lo dura pa bo recibi bo eCards despues cu stap uno a keda cla. Despues di processing e eCards lo ta cla pa wordo busca pa delivery sea mainta entre 9:00 - 11:00 am of anochi entre 6:00 cu 8:00 pm. Mane bo eCards ta na caminda, nos lo tuma contact cubo pa lagabo sa, ki ora asina nos lo yega cu bo eCards cual por ta entre 15 minuut cu 2 ora.
Nos ta deliver eCards na tur regio di Aruba.
Nos delivery times ta:
8:00 am - 10:00 am
12:00 pm - 2:00 pm
5:00 pm - 7:00 pm
Nos no ta deliver riba dianan di fiesta.


text:
- Created: 10-07-18
- Last Login: 21-10-18
User Profile
Smith advertisements
Description: Pa abo dama ku ta gusta tene bo kurpa limpi i ku ta buskando un kabayero yon di 20 aña ku bon patin na size ku tur dama ta gusta pa hasi sex ku ne? No duda mas!! Manda mi un msg aki den i nos ta sigi kombersa. Dama nan for di 18 aña te ku 40 aña i NO GORDO!! Mi ta hasi sex ku bo den buraku dilanti i patras Ku CONDON bisti!! Bo por chupa mi patin tambe si bo ke. Mi ta kobra 50 florin pa kada ront ku nos bai. I si abo ta desea di chupa mi patin so sin hasi sex? Mi ta kobra 25 florin pa esei pa kada ront. Bo mester tin un luga kaminda nos por hasie. Dama nan SERRIOO SOOO!!! Si bo no ta serio? No manda mensage!!!!!
Publish Date: 20-10-18
Description: Pa abo dama ku ta gusta tene bo kurpa limpi i ku ta buskando un kabayero yon di 20 aña ku bon patin na size ku tur dama ta gusta pa hasi sex ku ne? No duda mas!! Manda mi un msg aki den i nos ta sigi kombersa. Dama nan for di 18 aña te ku 40 aña i NO GORDO!! Mi ta hasi sex ku bo den buraku dilanti i patras Ku CONDON bisti!! Bo por chupa mi patin tambe si bo ke. Mi ta kobra 50 florin pa kada ront ku nos bai. I si abo ta desea di chupa mi patin so sin hasi sex? Mi ta kobra 25 florin pa esei pa kada ront. Bo mester tin un luga kaminda nos por hasie. Dama nan SERRIOO SOOO!!!
Publish Date: 17-10-18


text:
Black heart, blue heart, heart outline and broken heart
Kurason Mooi
Hopi hende komo un símbolo di amor, heart emoticon or heart emoji especially female or girl that’s why it’s the most trendy symbol or emoji. Un ideograph uza e forma di kurason pa ekspresá su pensamentu riba e “kurason” den su simbolisá òf metafórica manera e sentro di e emocion, e amor i e intenshon, spesialmente e amor romantici. Por ta asina, kurason mooi bira e mas komun riba e karakter utilidat e diseño na, het, fiha, contrario i mehoracion. Bo por haña den forma di kurason, kurason pretu, kurason di suma, lòs e kurason i e amor motibo aki. Ei mas mooi available here.
[Saca + hasi lis derecho] òf [toka + manera] pa kopia.
Koló Símbolo Den Forma Di Kurason
Con E Kurason
Símbolo Di Amor
Kurason Mooi


text:
KOMUNIKADO DI KUERPO POLISIAL KÒRSOU
403 / 2018
28 sèptèmber 2018
Entrada hudisial ku detenshon.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djaweps 27 di sèptèmber 2018, den oranan lat di anochi pa mardugá, personal di e Departamentu di Krímen Organisá konhuntamente ku Departamentu di Imigrashon a tene entrada hudisial na tres adres. Entradanan hudisial ta en konekshon ku investigashon relashoná ku trafikashon di hende.
Na un restorant riba F.D. Rooseveltweg a polis a detené 12 dama di nashonalidat Venesolano ku tabata traha komo ‘trago meisjes’. Na dos kas den Buena Vista polis a detené dos dama sospechoso:
Y.Y.N.T. di 53 aña di edat;
K.A.F.N. di 37 aña di edat, ámbos nasé na Venezuela, relashoná ku trafikashon di
hende. Na e dos kasnan ariba menshoná polis a detené 5 otro persona ku no tabatin e dokumentunan nesesario pa por permanesé riba nos isla. Polis a transportá e 5 personanan aki pa Departamentu di Imigrashon ku lo kontinuá ku e investigashon. Departamentu di Krímen Organisá ta kontinuá ku e investigashon di e 12 otro damanan.
A presentá e damanan sospechoso Y.Y.N.T. i K.A.F.N. dilanti di un Fiskal Ouksiliar ku a ordená nan enkarselamentu pendiente di mas investigashon.


text:
ORANJESTAD – E aña aki e federacion international di landamento (FINA – Fédération Internationale De Natation) a cambia e nomber di e deporte “Synchronized Swimming” pa “Artistic Swimming”. E cambio aki tin como meta pa e publico en general por compronde cu e landadornan mester ta synchronisa cu e musica ora di e rutina. Si bo persona a yega di presencia un rutina (show) di landamento artistico, por admira e detayes nan di cada rutina cual ta ensera oranan di entrenamento pa perfecciona cada moveshon. Pa por realmente competi internacionalmente atletanan mester prepara por lo menos 9 – 12 luna adelanta.
Barracudas Aruba ta inicia e temporada di preparacion pa 2018 den full swing cu varios evento. Cuminsando cu e competencia di ASU den September, sigui pa e competencia di figuranan completamente nobo cu a tuma lugar den november. Atletanan di categoria 12&U a demostra figuranan: Kip, Swordfish, Swan y Water Drop. Mientras cu atletanan di 13-15 a demostra figuranan: Albatross 1⁄2 Twist, Swordtail, Porpoise Continuous y Seagul.
E top 3 atletanan pa e categoria di 12&U:
1. Mikayla Morales 55.4178
2. Ambar Silva 52.8728
3. Sofia Cardona 52.7372
E top 3 atletanan pa e categoria di 13-15:
1. Sarah Silva 62.3840
2. Avigayle Tromp 58.2241
3. Ariana Dijkhuizen 57.7137
Un pabien ta bai na tur atleta cu e resultadonan. E trabou incansabel di e coaching staff y dedicashon di e atletanan mes ta di elogia, pasobra ta ripara claramente cu e atletanan ta mehorando.
Den liña cu e metanan di e organisashon, Barracudas Aruba recientemente a organisa un Trainings Camp cu Lori Eaton, un coach internacional, head coach na Lindenwood University. Bou su liderazgo, e ekipo Lady Lions di Lindenwood University a positiona den e mihornan na Estados Unidos. E camp a inicia dia 26 di november y a culmina diasabra ultimo.
“Nos ta trahando duro hunto cu nos coaches local y international pa stimula y sigui desaroya e atletanan. E meta semper ta pa tene Aruba su nomber halto internationalmente.” Sra. Memita Gomez president di e club ta comparti.
Nos siguiente actividad lo ta diasabra 9 di december @9:00am, unda lo tuma luga e competencia Mini Arubaanse Kampioenschappen y tur atleta di Barracudas lo participa den categorianan Beginners, 10 and under, 11-12, 13-15 y Juniors. Ta cuminsa cu e figuranan di Beginners, sigui pa e rutina nan y despues lo tin entregamento di medaya.
Barracudas Aruba ta invita e pueblo di Aruba pa bin admira y presencia e evento aki.
Ken nos ta?
Barracudas Aruba desde 1974 a introduci e comunidad di Aruba na e bunita deporte di landamento sincronisa (artistico) cu e meta principal pa brinda atletanan oportunidadnan pa desaroya y prepara nan mes den e deporte pa competencianan international. Den 2017 a introduci e opcion pa hasi landamento artistico pa recreacion,
dunando shownan local un biaha pa aña. Tambe a habri e deporte pa mucha homber por participa mirando e desaroyo den e deporte internationalmente. Pa mas informacion por bishita nos riba Facebook @barracudas.aruba, Instagram Synchro Aruba of Website: www.barracudasaruba.com


text:
Na caminda pa 40 aniversario firma Tratados Torrijos- Carter
General Omar Torrijos a expresa: “Den e fondo locual tabata alimenta e speranza den e homber Panameño y tabata fortalece su pasenshi, durante tur e añanan aki, ta su firme conviccion cu e pueblo Norteamericano no tin vocacion colonialista, pasobra boso tabata un colonia y a lucha heroicamente pa su liberacion.
“Nos ta considera, Señor Presidente Carter ora di hisa e moralidad como bandera di nos relacionnan, ta representando e berdaderamente e spirito di boso pueblo”.
Discurso di Omar Torrijos durante e ceremonia di e firma di e Tratadonan Torrijos-Carter, dia 7 di September 1977.
VARGAS LLOSA ta conta:
Den e marco di cooperacion cu Fundacion Omar Torrijos Carter, na Panama, Matutino DIARIO ta sigui cu e serie di articulonan informativo, cu lo culmina dia 7 di September, dia cu Panama ta celebra e di 40 aniversario di a firma e tratadonan Torrijos-Carter, cu a devolve e pais su Canal di Panama: un base economico clave pa Panama, America Latina y Caribe.
E otro Omar:
“E otro Omar Torrijos Herrera”, un publicacion den e medio Critica na 2016, a compila expresionnan di varios personalidad mundialmente reconoci, tocante Omar Torrijos Herrera. Awe nos ta transcribi kico Vargas Llosa a conta di dje.
VARGAS LLOSA:
E escritor Peruano, mundialmente reconoci y Premio Nobel di Literatura, Mario Vargas Llosa, tambe a comparti cu Omar Torrijos varios ora di dialogo, debate, polemica y analisis. Nan encuentronan generalmente ta tuma lugar den e Playa di Farallon, den e Provincia di Cocle.
Vargas Llosa a conta cu un siman prome cu e partida fisico di Omar, nan a reuni precisamente den e mesun lugar aki. Aki Omar a informe cu e tabata firmemente dicidi na retira di e ehercito y di e poder publico, pero e gran drama tabata cu e ciudadanonan no tabata kere den esaki ni un tiki.
Tambe don Omar a revela na dje cu tabata si necesidad pa “sconde” pa asina e autoridadnan nobo lo por a asumi su rol y resolve e problemanan publico.
Cu un sonrisa na su rostro, Vargas LLosa a recorda e carcahada sonoro di don Omar, ora el a conta cu den ocasionnan e tabata sconde asina bon, cu ni e mes tabata na unda, realmente, e tabata. Vargas Llosa a conclui cu, ironicamente, un siman despues di e combersacion ameno aki, Torrijos lo a sconde pa semper di esnan cu tabata buske ora cu si e avion den cual e tabata biaha, un FAP 205, a cay bayendo pa Cocleisto, su tera stima, y e bida di don Omar a termina.
Den nos siguiente edicion nos lo menciona un par di expresion mas di algun famoso, cu a conoce e gran general Omar Torrijos di acerca.
Danki pa e bon acogida cu e articulonan aki ta hayando cerca diferente lector, cu ta dune un gran valor educativo-informativo. Y claro, danki na Fundacion Omar Torrijos Herrera y su director Lic. Guillermo Villalobos- Sole, pa su valioso aporte pa nos por traha den e simbiosis aki.
Grupo di turista Panameño na Aruba:
Aki ta bunita pa menciona, como nota di redaccion, cu diaranzon y diahuebs, por a mira cada bez un grupo di Panameño cu a bishita nos Isla como turista Crusero. Nan a subi bus y por a scucha nan gabando e limpieza cu nan a nota den nos ciudad y ora nan a wordo puntra di unda nan ta, nan a bisa cu di Panama. Bon bini na Aruba!


text:
Aruba Table Tennis Bond a finalisa nan compentencia di Copa Aruba 2016 den dobbel
ORANJESTAD, Aruba - 11 di november, 2016: Despues di un tiki mas cu dos luna e Copa Aruba den dobbel den e deporte di tennis di mesa a yega su final unda nos a conoce e diferente gandonan di e campeonato aki. Mester bisa cu for di luna di september e ekiponan a cuminsa bataya fuertementecontra di otro den e diferente categorianan. E weganan tur tabata riba e bon nivel tanto den Open y B-klas
Pa loke ta e resultadonan di e Copa Aruba den Dobbel nos tin B Klase prome lugar a bay pa Robert Dirksen y Bob Chung, e di dos lugar a bay pa Jhon Dirksen y Mikayla Mathilda y e di tres lugar a bay pa Gillian Quandt y Laila Marco Tulli. Den e categoria Open nos a haya e prome lugar a bay pa Andy Gomez y Mario Lobo, e di dos lugar a bay pa Fabio Marco Tulli y Rudy Raga, mientras na di tres lugar a keda Jeandry Mathilda y Ching Ho Chung.
Un danki sigur na Lotto, e Loteria di Aruba pa medio di Comision di Subsidio cu a subsidia e e campeonato di Copa Aruba 2016 den Ping Pong.


text:
WILLEMSTAD: Djasabra último Digicel tambe a duna su aporte na World Cleanup Day. Huntu ku un tim bon animá a partisipá na e akshon di limpiesa den área di Coronet. Den esaki a risibí aporte balioso di 25 boluntario, embahadornan di Digicel i e propio habitantenan di e área.
A kompañá e akshon di limpiesa ku diferente ‘post’ riba social media konsientisando nos komunidat riba e importansia di tene Kòrsou limpi i prinsipalmente pa limitá uso di plèstik.
E tim di Digicel ku a partisipá na World Cleanup Day mes tambe a usa hanskun ku no ta di plèstik, tampoko no a usa saku di plèstik pa benta e sushi afó, sino sakunan reusabel. Ademas di esaki, a sirbi kuminda den ‘shafers’ i no den material di plèstik.
Tambe a pidi tur miembro di e tim pa trese bestèk for di kas i asina limitá uso di plèstik einan tambe. A bebe awa i djus den bòternan resiklabel i a pidi tur hende bin ku nan tèrmu pa evitá uso di kùp di plèstik.
Digicel ta masha kontentu di por a duna su aporte na un dia asina importante i ta spera ku nos komunidat por tene tur e áreanan ku a forma parti di e akshon di limpiesa limpi! Riba fotonan athunto un impreshon di e tim di Digicel trahando djasabra último na Coronet.


text:
Oranjestad - Den un intento pa haci e sistema di aplicacion pa carta di garantia of extension turistico mas facil, migracion aruba ta lansa su website www.migracionaruba.com den 4 idioma: papiamento, hulandes, ingles y spanjo.
Aunque cu ainda e ta den proceso di prueba pa perfecciona y oficialisa, e website ta den funcion como un "landing-page" y ta completamente activo pa por aplica pa un cita.
Atravez di e website aki, bo por aplica pa carta di garantia of extencion turistico. Bo por yena tur bo datos nan incluyendo e posibilidad di por upload documento nan rekeri manera entre otro passpoort, kvk of payslip. Esaki sigur lo haci e pre-scanning mas facil y liher.
Una vez cu a aplica riba e website, por spera un reaccion riba peticion pa cita dentro 48 ora y cita lo wordo otorga dentro di 7 pa 10 dia di trabou. Ta hopi importante pa tur usuario sa cu riba dia di e cita mester trese un copia di tur e documento nan cu ta rekeri. E lista di rekisito pa aplica ta riba e website y ta facil pa por download y print si ta necesario.
Mientras tanto ta sigui innova y muy pronto lo tin un formulario pa haci bo cita atraves di facebook facilitando esaki pa tur esnan cu ta haci uzo di e plataforma social. Riba e pagina di facebook.com/migracionaruba cu lo habri e siman aki, tur usuario lo por keda altanto di tur desaroyo of informacion importante relaciona cu migracion.


text:
Grupo di Betico celebrando su 50 aña di existencia cu un grandioso concierto fin di aña
Pa bo mantene un grupo 50 aña no ta facil. Tur caracter ta duna pa...
Biblioteca San Nicolas ta muda
Biblioteca Nacional Aruba ta anuncia cu su sucursal ta cera diahuebs awor te un proximo...
Aruba awor cu su propio centro di reumatologia
Diabierna mainta a tuma luga e apertura di centro di reumatologia na Aruba. Pa Dr....
Fundacion Pa Nos Muchanan cu Exitoso clausura di workshop “Comunicacion den Centro di Mucha”
ABC Peuterschool; Curason Contento; Debbie Doo Speelschool; De Schatkist; Dora y Diego Speelschool; Happy Feet...
Campionato Nacional di hisamento di peso
Enconexion cu ASU Olimpiada, Aruba Amateur Weightlifting Association lo bai tin nan magno evento cu...
Candelaria na Bikker: Te ki dia ta sigui culpa tur departamento?
Awe Minister mr. Andin Bikker a culpa DIMAS pa un otro supuesto “eror” cu un...
SV Riverplate cu miho conocemento di reglanan di futbol
Refereenan di Arubaanse Voetbal Bond (AVB) a reuni cu e club di SV Riverplate, pa...
Varios spiel kibra causando peliger na rotonde di Superfood
Anochi den careda di 9or y 45 un automobilista a nota na e retonde di...
Jeon a bishita varios scol pa stimula nos hubentud y invita nan pa ‘Island Takeover Festival’
Recientemente e hoben artista Jonathan Thiel mihor conoci como Jeon tabata parti di un paseo...
Aunke e no ta un taboo, stress por causa problemanan peligroso pa nos salud
Stress ta e forma cu nos curpa ta reacciona contra presionnan, contra un evento of...
Chauffeur pata pata ta core cu su auto riba walk way banda di beach di Ritz Carlton
Algo pasa di 10or di anochi, security di Ritz Carlton a nota un Nissan Sentra...
Evento unico pa celebra halloween na california lighthouse e fin di siman aki
Durante e sigiente dianan tin varios actividad relaciona cu e celebracion di "Halloween". Un di...
Sinterklaas ta regala bicicleta na Tech Shack
Manera un gran tradicion pa nos muchanan, e aña aki 24ora.com, Tech Shack y Sinterklaas...
Corendon Dutch Airlines lo bula pa Aruba, St. Maarten y Sao Paulo proximamente
Corendon Dutch Airlines tin planea pa pone un Boeing 737-800 di 189 asiento na Corsou...


text:
Conta cuenta y canta cerca nos grandinan
April 13, 2018
Biblioteca Nacional Aruba ta organisa otro edicion di su proyecto ‘Conta cuenta na Casnan di Anciano’. Esaki ya pa di 12 biaha, e ta un programa cu a resulta exitoso y ta sigui organisa tur aña. Durante 3 luna hunto cu autor, poeta y contador di storia ta bishita e diferente casnan di anciano pa presenta un progama di un ora cu storia, musica y entretenimento. E biaha aki e gira ta cu autor Marco Christiaans, actriz y docente sra. Emerita Emerencia y actriz sra. Faritah Luidens.
Den e di dos parti di e programa ta ofrece un sketch interactivo tocante custumbernan di antes presenta pa algun empleado di biblioteca, cu acompaña musical di sr. Patrick Christiaans.
Di e manera aki biblioteca kier contribui (cu promocion di buki) na tene actividadnan alegre y informativo pa nos grandinan cu ta biba den e diferente Cas pa Anciano manera e.o. Paviljoen San Pedro, Huize Maris Stella Savaneta, SABA San Nicolas y Cas Marie Savaneta. Durante e proximo 3 luna cada cas ta haya bishita di biblioteca y un autor of contador di storia. Na total tin 12 bishita riba programa. Coordinacion di e proyecto ‘Conta Cuenta Na Casnan di Anciano’ ta den man di un bibliotecaria y Quota Club Aruba ta ofrece un contribucion financiero pa cubri algun gasto.
Actriz Faritah Luidens ta conoci pa e personahe na television ‘Tica Bashabou’. Faritah tin diferente talento, entre nan canto y teatro. Marco Christiaans ta contador di storia y autor di e buki ‘Perseverancia’. Emerita ta un actriz, docente di scol, entrenador di produccion teatral. Cu e personanan creativo y artistico aki un presentacion dibertido y diverso ta garantisa.
Scroll To Top
Recent Posts
Orario Biblioteca Nacional Aruba
Oranjestad
Dialuna, diaranson y diabierna 08:00-19:00
Diamars y diahuebs 08:00-17:00
Dept. Arubiana
Dialuna, diaranson y diabierna 08:00-19:00
Diamars y diahuebs 08:00-17:00
San Nicolas
Dialuna, diaranson y diabierna 08:00-17:00
Diamars y diahuebs 08:00-19:00


text:
ORANJESTAD – Oficina di Turismo (ATA) ta consciente cu cada un di nos ta e cara di Aruba. Sea directa of indirectamente, nos ta aporta na e experiencia di nos bishitantenan y consecuentemente na e producto ‘Aruba’. Guianan di tour of Tour Guides ta elemental den esaki y pesey recientemente ATA a percura pa nan tabatin e oportunidad di eleva nan nivel di profesionalismo y calidad.
Hunto cu otro socionan local, manera Aruba Ports Authority, a coordina un curso di certificacion internacional cu a tuma cuater dia y ta facilita pa un di miho companianan experto den e ramo den henter e hemisferio occidental. Un total di 45 guia di tour a probecha di e chens valioso aki y a inscribi pa participa. ATA a logra reuni companianan cu ta traha tanto paden como pafo di waf di crucero pa asina garantisa cu e nivel di calidad ta pareu tur caminda.
Felix Warner, representante di Associated Tours Operators of Aruba (ATOA) a expresa su satisfaccion pa cu e entrenamento bisando cu ta hopi importante pa tur hende haci e curso aki paso e ta hopi informativo. ATOA ta consisti actualmente di 22 compania local di tours, cual tur ta traha estrechamente cu e linjanan di crucero y APA. Di su banda, Regmy Dubero como president di AUTO (Aruba United Tour Operators), a indica cu nan ta representa 90% di e companianan pafo di tereno di waf y cu ya caba nan ta acredita den Aruba Certification Program (ACP), y ta contento cu awo tambe por certifica na nivel internacional. “Turismo ta algo cu nos, como Arubiano, tin’e den nos; pero entrenamento ta esencial pa asina keda polish bo producto, cual e isla en general ta beneficia di esaki,” Dubero a comenta.
E esfuerzonan aki di parti di ATA a inicia na 2017 caba y e anja aki, e entidad a opta pa intensifica su programa educacional. Tour Guides, particularmente den e sector di turismo crucero, ta entre poco cu tin contacto directo cu e turista riba nos isla. Pesey, ta imperativo pa e ta capacita pa brinda un experiencia autentico e inolvidabel.
Den cooperacion estrecho cu e Aquila Center for Cruise Excellence, e curso di certificacion internacional ta cubri, entre otro, e topiconan di: Kico ta loke ta haci un tour guide excelente y con e por comberti conocemento den un experiencia. Participantenan a pasa dor di 6 les entre 26 y 29 di juni ultimo na Renaissance Conference Center y na final mester a haci un test tambe.
E Aquila Center for Cruise Excelence ta un compania Canades cu 35 anja di experiencia den e industria turistico, di cual 25 anja ta ofrece su servicio na barconan crucero. Nan ta bon recomenda dor di e Florida-Caribbean Cruise Association (FCCA) y hopi gusta entre e linjanan crucero. Participante y companianan cu a tuma e curso aki a registra un aumento den e satisfaccion di cliente, ademas di menos keho y un mehoracion general den servicio.
Un di e facilitadornan di curso, esta Claudine Pohl a indica cu “e grupo tabata tremendo; nan a asimila tur cos. Bo por wak e calidad di e guianan di tur akinan. Hende tabata participativo, interactivo, realmente tuma parti den tur cos y disfrutando di e curso.”
ATA ta gradici un y tur cu a haci e curso aki posibel, na e compania y tour guide local cu a deposita nan confianza; y pabien na tur cu a conclui e curso cu exito. ATA ta orguyoso di boso!


text:
ORANJESTAD, Aruba – 16 di Juli 2018: E aña aki Aruba Bank y Telearuba a cera un partnership pa transmiti e weganan di FIFA World Cup 2018, treciendo e mundial mas cerca di comunidad. Desde 14 di Juni te cu 15 di Juli Telearuba a presenta e weganan di futbol.
Aruba Bank tabata e sponsor principal di e transmision, unda cu tur hende por a mira y apoya nan team preferi. Aruba Bank tabata e anfitrion di dos evento di Telearuba cu tabata dia 14 di Juni dia di apertura y prome wega di mundial y dia 26 di Juni. Tur dia di wega, Aruba Bank su clientela por a disfruta di e transmision sinta den banco wardando nan turno pa ta atendi.
Durante e World Cup Aruba Bank a entretene comunidad di Aruba cu nan rifa y premionan riba Facebook, pero tambe tabata saca ganadonan “on the spot” den banco y hopi mas. Aruba Bank ta gradici comunidad Aruba pa nan confiansa y sosten durante e temporada di World Cup.


text:
Progreso di konstrukshon HNO
Na e momentunan aki nos ta trahando riba e konstrukshon di e parti wèst di e hòspital. Ya kaba por lo ménos un kuart di e totalidat di betòn ku lo usa pa e edifisio di HNO a wòrdu bashá.
Den kareda di aña 2018 HNO lo ta kompletamente operashonal.
For di aña 2016 nos lo duna rekorido bou di guia. E rekoridonan aki lo ta pa tur hende ku ta interesá pa sa mas di e proyekto di HNO (Pa mas informashon tokante e rekoridonan, tira un bista riba e pregunta aki bou).
Tin mas o ménos 160 hende pa dia ta traha den konstrukshon di HNO, di kua mas ku 90% ta lokal.
Si, esaki ta posibel. Pa mas informashon tira un bista riba nos página di Facebook: Hòspital Nobo Otrobanda i tambe riba nos website kaminda nos lo publiká informashon tokante inskripshon. Bo por registrá tambe pa e boletin di notisia. Den komienso di aña 2016 nos lo kuminsá ku inskripshon den gruponan chikí.


text:
WILLEMSTAD: Djarason atardi Digicel tabata anfitrion di partisipantenan pa Reina, Prins i Pancho di karnaval di Kòrsou. Ya for di siman pasá, Digicel a anunsiá su patrosinio pa e temporada aki. Jorge Cuartas, marketing manager di Digicel ta komentá ku, “Digicel ta orguyoso di ta e patrosinadó di e Reina, Prens i Pancho 2018. Nos ta wak hopi potensial den e kandidatonan di e aña aki i ta spera ku nan lo saka kara di nos pais promé, durante i despues di Karnaval 2018. Nos ta deseá tur partisipante hopi éksito i tur kos bon.” Dilanti di un públiko grandi konsistiendo di simpatisadónan i tambe miembronan di prensa, e kandidatonan a hasi nan introdukshon durante di e ‘Red Carpet Event’ ku a tuma lugá na Digicel Megastore na Biesheuvel.
Kumpra bo karchi na preis redusí
Djabièrnè awor, durante henter dia, klientenan por kumpra karchi na preis redusí p’e elekshonnan di Reina, Prens i Pancho pa Karnaval di Kòrsou na Digicel Megastore. Esaki ta tuma lugá na Kleinewerf djasabra awó ku preis regular di 25 florin. Kumprando e karchi na Digicel, klientenan ku por mustra e My Digicel App riba nan telefon lo risibí un deskuento di 10 florin i lo paga únikamente 15 florin pa karchi. Ademas lo tin karchi pa jump-in i otro eventonan durante di e temporada tambe.
Elekshon Reina, Prens i Pancho ta djasabra awó!
Djasabra awó, dia di elekshon di Reina, Prens i Pancho, Digicel lo tin un oferta spesial pa tur usuario. E kliente lo mester mustra un representante di Digicel ku e ta usando My Digicel App i lo e haña un voucher di 5 florin ku por wòrdu kambiá pa 5 tokens di konsumo.
Karnaval di Kòrsou ta úniko!
Digicel ta invitabo pa broma ku nos karnaval; pa tur esnan kantu di ruta tin un premio di Nafl 1,000 kèsh pa e stelashi di mas bunita dekorá ku e tema di Digicel. Keda pendiente pa e detayenan. Jorge Cuartas ta finalisá bisando, “Ta importante ku durante un evento grandi manera nos karnaval tur hende por kompartí nan eksperiensianan riba retnan sosial. Digicel su LTE ta dunabo e posibilidat pa bo stream video i subinan riba bo Facebook, Instagram of mand’é via e-mail pa bo famia i konosínan na momentu ku e marcha of evento ta tumando lugá pa tur hende por disfrutá. Digicel su LTE #LihélihéTa.”
Oferta fenomenal pa karnaval
Aktivá un Quick Pick di 7 dia i haña 15 GB. Usa bo 15 GB pa bo stream i upload tur bo videonan i pòrtrètnan ku bo saka di nos bunita Karnaval. Digicel su LTE-network lo pèrmitibo kompartí Kòrsou su Karnaval ku mundu! No lubidá ku tur data ta roll-over. Ademas, si bo aktivá bo plan via My Digicel App, bo ta paga solamente fl. 15 florin pa e Quick Pick plan, na lugá di fl. 21. Esaki ta únikamente 1 florin pa kada GB. Pa mas informashon por bishitá e página di Facebook di Digicel www.facebook.com/DigicelCuracao.


text:
PALM BEACH, ARUBA – Como cu e luna di juni ta wordo celebra como e luna di PRIDE na mayoria paisnan, Aruba Marriott tambe a forma parti di e celebracion aki door di activa iluminacionnan di lus colorido representando e bandera di regenboog di PRIDE, riba e mata nan di palma dilanti di e hotel pa ful e luna di juni.
Adicionalmente, Aruba Marriott lo hospeda su prome ‘LGBT Culture Day’ pa su asociadonan como tambe pa su clientenan local riba diaranzon sigiente, 25 di juli 2018, unda Marriott su ‘Director of Multicultural Affairs’; Seema Jain, hunto cu co-presentador, Hendrik ‘Endy’ Croes, lo duna un presentacion special riba con pa comunica efectivamente entre diferente culturanan cu un enfoque riba e comunidad di LGBT.
E iniciativanan aki ta esfuersonan cu ta sostene Marriott su balornan ‘We Put People First’ y ‘We Serve Our World’ y tin como objetivo pa promove diversidad y inclusion entre bishitantenan, asociadonan y entre e comunidad local, amplificando Aruba Marriott su sosten pa e comunidad di lesbiana, gay, bisexual y transgénero (LGBT), y transmitiendo Aruba Marriott su compromiso pa duna tur bishitante y asociado e comfortabilidad pa ta ken nan ta, unda cu nan biaha of traha.
Mas di Aruba Marriott:
Aruba Marriott Resort & Stellaris Casino a habri na aña 1995 cu 411 camber. Na aña 1999 a habri Ocean Club cu 311 camber y na aña 2004 a habri Surfclub cu 900 camber. Na tur, e famia di Marriott Aruba ta consisti di mas o menos 1200 empleado den servicio directo. E compleho di Marriott Aruba ta esun di mas grandi den henter Caribe, tanto den cantidad di camber como den cantidad di empleado


text:
Beibel Ta Papia di Matrimonio di Mesun Sekso?
E kontesta ku Beibel ta duna
Nos Kreador a establesé regla tokante matrimonio hopi promé ku gobièrnunan a instituí esakinan. E promé buki di Beibel ta bisa nos: “
Un hòmber lo bandoná su tata i su mama i lo uni ku su esposa. I nan lo bira ún karni.” (Génesis 2:24, Beibel Santu) Segun Vine’s Expository Dictionary of Biblical Words, e palabra hebreo ku nan ta usa pa “
esposa” den e teksto akí ta “
referí na un ser humano di sekso femenino.” Hesus a konfirmá ku ora dos persona ta uni den matrimonio nan mester ta “
hòmber i muhé.”—Mateo 19:4.
Pues, Dios tabata ke pa matrimonio ta un union permanente, un laso íntimo entre un hòmber i un muhé. El a traha hòmber i muhé pa komplementá otro, di manera ku nan por haña yu i satisfasé otro su nesesidatnan emoshonal i seksual.


text:
Gobierno hunto cu Monumentenfonds a anuncia proyecto di renobacion y restauracion di Uncle Louis Store
Gobierno di Aruba conhuntamente cu Monumentenfonds ta anuncia proyecto di renobacion y restauracion di Uncle Louis Store
Stichting Monumentenfonds Aruba (SMFA) ta contento di por anuncia un proyecto nobo cu lo cuminsa pronto. E fundacion lo restaura e edificio di Uncle Louis Store completamente.
Aña pasa a logra finalisa e compra di e edificio y despues di tur e preparacionnan necesario pa e proyecto nos por comparti e bon noticia aki cu e comunidad di Aruba.
Actualmente SMFA hunto cu e arkitecto cual ta Sr. Leo Ponson di Archiosa ta trahando riba e diseño y documentonan pa por tene un destaho publico na November 2018 y asina prepara pa e trabounan por cuminsa durante e prome lunanan di e aña venidero. Unabes e proyecto ta finalisa, Land Aruba ta bay huur e edificio y esaki lo bira e oficina nobo di departamento di Directie Natuur en Milieu.
Durante restauracion ta bay introduci hopi aspectonan duradero, manera panelnan solar, systema pa recoge awa, luznan LED, ‘green wall’ etc..
E monumento di Uncle Louis Store, conoci tambe bou di e nomber di Ex Douane Kantoor ta keda na skina di Bargestraat y Bernard van der Veen Zeppenfeldtstraat 7. Un edificio construi den añanan cincuenta, diseña pa arkitecto Jan Nagel y construi den un estilo di ‘Nieuw Bouwen’ tabata pa hopi aña edificio di Uncle Louis Store cu tabata un general store. Na principio di añanan nobenta gobierno a cumpra e edificio y esaki a bira oficina di Aduana. Pa basta aña caba e edificio aki ta bashi y a bira tambe un monumento proteha.
SMFA ya pa basta tempo ta den combersacion cu gobierno di Aruba pa asina por a cumpra e edificio. Como organisacion cu meta pa restaura momumento, Gobierno di Aruba a Opta pa bende e edificio cu SMFA bou condicion cu lo restaura e edificio aki y salbaguardia su estado como monumento di Aruba. Unabes cu caba cu restauracion di e edificio lo ubica Departamento di Naturalesa y Medio ambiente den esaki. Durante e proceso di preparacion SMFA a duna autorisacion na Ateliers ’89 pa haci uzo di e edificio. Nan tin varios exposicion temporal den dje.
Stichting Monumentenfonds Aruba como propietario di edificio lo percura pa restaura e monumento aki debidamente pero tambe ta garantisa un mantencion apropia p’e edificio dor di crea un plan di mantencion cu mesun structura cu ta wordo implementa na e otro monumentonan cu ta propiedad di SMFA, pa asina nan por ta semper den bon condicion.
Banda di e Watertoren y Nicolaas Store, esaki lo bira e di tres monumento y proyecto cu SMFA tin den e area di San Nicolas for di un total di diesdos edificio monumental y tres obheto monumental (p.e. Kalkoven Rancho). Asina aki SMFA ta sigui duna contenido na e meta pa preserva nos pasado pa futuro.


text:
DEN HAAG, Hulanda- Jaagdonan a descubri e curpa sin bida di e Chef Cook diasabra den e mondinan patras di e paleis. E area no ta accesibel pa publico.
Polis a bisa cu no tin indicacion cu lo por trata di un crimen. Famia di e chef a wordo poni na altura di descubrimento.
Takens desde 31 October a wordo raporta na polis como perdi. Un dia despues a bin haya su auto riba e parkeerplaats den cercania di Paleis Soestdijk. Un buskeda realisa pa polis conhuntamente cu ehercito no a duna resultado.
Na comienso di December, polis a conclui cu e Takens su desaparicion tabata uno boluntario. A dicidi di para e investigacion.
Chef Takens a traha den varios restaurant y tabata doño di un compania di catering. E aña aki, durante e temporada di zomer, el a cumpra Brassiere Bakboord na Almere. Un restaurant conoci pa su calidad di cuminda y cu prijsnan razonabel.
Fuente: https://www.volkskrant.nl


text:
Central di Polis ta manda un patruya pa Macuarima pa un problema familiar. Na e sitio polisnan ta papia cu e habitante L. Sra. L. ta declara cu un problema familiar ta bay for di man. Su yiu homber a cuminsa pleita cu su pareha y tambe cu su yiu tabata agresivo. E yiu en cuestion,
V ARAUJO ARIAS a bin pafo y a cuminsa grita y insulta polisnan. EN conexion cu esaki polisnan a bay over na su detencion. Despues di forceheo ta logra polisnan pa pone V. abao pa asina control’e y deten’e. Diripiente dos persona ta bin den direccion di e polisnan pa asina stroba e agentenan den nan trabao. Bou di e circumstancianan aki, polisnan a dicidi di laga e sospechoso los. A bin resulta cu un di e personana tabata ruman di V. y e tabata bou di influencia di un of otro substancia. E rumannan a cuminsa bringa y polisnan a purba di separa nan, pero a wordo stroba door di e mama y e ruman muhe.
A pidi asistencia di FLEX team cu a detene ambos ruman. Nan a wordo hiba pa Centro di Husticia na Santa Cruz, caminda cu Fiscal Suplente a duna ordo pa duna nan un cuarto gratis, te ora cu nan bin bij.
Central di Polis a wordo poni na altura.


text:
Download Huecco Pa Mi Guerrera Video Oficial Mp3
Download Huecco Pa Mi Guerrera Video Oficial Audio file type: MP3 320 kbps.
Home
|
Music
| Huecco Pa Mi Guerrera Video Oficial Mp3
Tag: Huecco Pa Mi huecco pa mi guerrera huecco pa mi mulata huecco pa mi guerrera letra huecco pa mi morena huecco pa mi guerrera descargar huecco pa mi guerrera lyrics huecco pa mi guerrera mp3 huecco pa mi mulata letra cancion de huecco pa mi mulata letra cancion huecco pa mi guerrera
Gratis Download Huecco Pa Mi Guerrera Video Oficial Mp3 Song 320 Kbps. Baixar Indir Music Huecco Pa Mi Guerrera Video Oficial Video. Huecco Pa Mi huecco pa mi guerrera huecco pa mi mulata huecco pa mi guerrera letra huecco pa mi morena huecco pa mi guerrera descargar huecco pa mi guerrera lyrics huecco pa mi guerrera mp3 huecco pa mi mulata letra cancion de huecco pa mi mulata letra cancion huecco pa mi guerrera
TOP DOWNLOAD
Top Download Music Today...
NOW PLAYING
Realtime Playing Music...


text:
KOMUNIKADO DI PRENSA
405 / 2018
1 òktober 2018
Kaso di hinkamentu ku morto.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djaluna mardugá dia promé di òktober alrededor di 04.20’or, Sentral di Polis a risibí yamada di un hòmber bentá den un plas di sanger den Kaya Áwaseru.
Na yegada di e promé unidat, el a bin topa ku un hòmber drumi parsialmente riba su barika
i ku no tabata duna señal di bida.
A pidi presensia di ambulans i na nan yegada, e personal aki tampoko por a hasi algu moas pa
e víktima.
Dòkter di polis ku a yega na e sitio, a konstatá morto di e hòmber Rodney Andruw Nicolina, Nase na Kòrsou dia 3 di yüli 1968.
E víktima tabatin vários hinka na diferente parti di su kurpa.
Riba òrdu di fiskal di Ministerio Públiko a konfiská e kurpa sin bida pa mas investigashon.
Polis ta pidi kualke persona ku por tin informashon tokante di e kaso aki, pa yama 917 òf e liña anónimo 108.


text:
Dakota enfrentando Britannia den un wega di suma importancia pa nan sobrevivencia den e Play-Off 2017-2018. Britannia tin un punto den dos wega mientras cu Dakota no tin punto ainda den e Play-Off aki. Un empate lo no ta di mucho ayudo ya cu e dos ekiponan den top di tabla tin 7 y 6 punto caba cu e di dos rond den cuminsa e siman venidero.
E wega tabata hopi pareu for di cuminsamento, pero niun di dos ekipo tabata forma atakenan sostenibel, no tabata tin hopi yegada di claridad ni dominio di bala di ningun di dos. Pa e prome 20 minuut e wega tabata wordo hunga mas tanto den medio-campo unda e dos ekiponan tabata perde e bala hopi lihe.
Na minuut 22 Dakota tabatin un atake significativo ora cu Ricky Hodge a hasi un sprint cu bala riba e hala drechi pa despues hasi un bon pase pa Fercand Sophia, pero e bala a desvia un tiki pa scapa for di Sophia, cu sigur sigur lo tabatin hopi chens di anota, mirando cu e lo tabata su so dilanti e porteria di Britannia. Despues Hodge a bolbe hasi mesun atake un tres minuut despues riba hala drechi pa despues crusa pa Albert Francis cu sorpresivamente a posiciona su mes den off-side, cu gol habri, un lapso di concentracion eynan di Francis cu a costa Dakota un gol pa bay ariba.
E wega no tabata mucho bistoso den e prome tempo, tabatin hopi inconsistencia den e pasenan, causando cu e cuadronan tabata perde e bala masha hopi mes, ningun di e dos ekiponan tabata capas di mantene un dominio di bala, e wega na un dado momento tabata mas un wega di ‘ping pong’.
Tabatin excepcion nan si, mane e atake controla cu a yega den pia di David Castro riba hala robes, lagando dos defensor di Dakota atras pa despues hasi un bunita cruce peligroso unda Seb Montoya a haya un bon chens pero despues di un rebote y un tiro cu a bay den gol pero referee a fluit cu tabatin un falta contra un defensa di Dakota den area penal, prome cu e tiro ey, un hugada cu a cuminsa di patras den area di Dakota. Gana tabatin di ambos banda, ta precision tabata falta. Asina tambe halftime a bai aden cu e marcacion 0-0.
Manera cu e di dos tempo a cuminsa por a realisa cu e wega a cambia un poco, ta logico, paso ambos ekipo mester gana pa drenta den contencion di e Play-Off aki, esey ta forsa nan pa sali busca gol, e hungadonan a cuminsa hasi nan mes liber, wega a cuminsa habri, chensnan di gol di calidad a cuminsa yega. Dakota a cuminsa hasi mas pressing ariba tambe, purbando di desekilibra Britannia, tratando di crea chens.
Dakota a cuminsa haya mas chens debi na nan pressing halto, y atakenan cu resulta di esey, unda Ricky Hodge hunto cu Sherman Monticeueux y Keano Maduro cu a drenta despues den wega sigur tabata e catalystanan pa eherce esey, Leroy Oehlers tambe tabata clave pa a sali di patras pa yuda den atake. Awo cu mas posesion di bala, toch Dakota tabata purba tira bala dilanti y core, pero pakiko no? Nan tin velocidad pa cu esey. E intensidad ey ta pusha Britannia mas patras tambe, causando cu hopi di nan atakenan tabata un stap tras di e linea defensiva di Dakota, unda cu por wak cu e Pumanan tabata bon pa tres cuarto di cancha pero tabata falta e ultimo penetracion pa crea chens di gol.
Dakota alfin a logra crea e chens pa anota e prome gol di wega na minuut 69 unda cu un penetracion di Oehlers mes y un tiro cu a rebota riba un defensa a bay cai den pia di Hodge na banda robes den area penal na careda ta manda un tiro potente pa bora e net di Britannia pa hasi e wega 1-0 pa e Abehanan.
Britannia ta reacciona pero esey kiermeen tambe sali cu mas hende pa ataka, creando buraconan den nan defensa, simplemente un wega di ‘accion ta reaccion’. Britannia ta purba controla bala, circula miho, bahando e ritmo rapido di e wega pa facilita nan mesun wega, e problema cu esey ta cu nan ta atras den anotacion, Dakota awor por just warda, press, y horta bala pa tira dilanti. Futbol ta un wega simpel pero a veces e por ta tambe mane un wega di ahedres.
Apesar cu di pronto Dakota cu bentaha y mas dominio, y mas yegadanan di peligro, asina mes Britannia a haya un chens di oro pa empata e wega aki, na minuut 82 despues di un penetracion efectivo di Coco Estrada riba hala drechi y un cruce manera ta cu man riba cabes di Derwin Donato cu a hasi tur cos corecto pero e bala a gewoon ‘spin’ bai na banda di gol, e wega mester tabata 1-1 pa papia berdad. Pero Dakota na su turno net un minuut despues a haya un chens morto pa amplia e score ora cu Liomar Croes a haye dilanti gol cla pa fusila, pero portero Kendrick Dania spectacularmente ta salba Britannia e momento ey.
Wega a bira hopi bon mes den e ultimo minuutnan, pero ta Dakota a bolbe anota ora cu na minuut 85 den un penetracion den area penal di Sherman Monticeuex na banda drechi y un pase cortico pa Keannu Maduro cu ta los un tiro violento cu Dania ta saka cu su pia pero ta rebota afo na banda robes riba pia di Ricky Hodge cu tabata penetrando pa anota e gol pa caba cu e speransa di Britannia, Dakota ariba 2-0. E salida di Sanyica Godoy na minuut 87 pa via di su di dos carchi geel a caba di saka e ultimo aire di e Pumanan.
Dakota a gana bon, den un wega cu a bin ta mehora, cu bon deportivismo, y hopi bon trabou di referee awe nochi. E victoria di Dakota a bin na un momento crucial pa nan prome tres puntonan, ya cu nan tabata kedando pafo di e Play-Off sin punto, pero awo por respira cu mas speransa pa cu nan chensnan di bay final cu ainda ta na bida. Britannia a keda cu un punto so, y mester gana Estrella den nan siguiente wega di Play-Off pa sigui cu chens pa bay final. ‘Man Of the Match’ tabata sin duda Ricky Hodge, pa su labor cu bala y sin bala, e catalyst di e ‘Amarillonan’ awenochi, hunto cu Leroy Oehlers cu tambe merece mencion.
Like this:
Like Loading...
Related


text:
barranquilla2018
-
Barranquilla2018
Shout out na Coleganan Noel y Andrew
Shout out na coleganan Noel Werleman y Andrew Vrolijk pa e cobertura unico di e Weganan Centro Americano y del…Read More »
-
Barranquilla2018
Logro historico pa TEAMARUBA
Logro historico pa Team Aruba na e Weganan Centro Americano y del Caribe Barranquilla 2018 Diabierna anochi, e Weganan Centro…Read More »
-
Barranquilla2018
Competencia nan di bowling a termina na Cali
Y awe e competencia nan di bowling a termina na Cali, Colombia cu Aruba su atleta Thashaina Seraus logrando e…Read More »
-
Barranquilla2018
Thashaina ta ricibi medaya na Cali
Momento cu Thashaina Eliza Leandra Seraus ta ricibi su medaya di Brons na Cali, Colombia. Esaki a bira e medaya…Read More »
-
Barranquilla2018
Brons pa Thashaina den Masters
Bolichero Thashaina Seraus ta logra medaya di Brons pa Aruba den e Centro Americano y del Caribe Barranquilla 2018. Esaki…Read More »
-
Barranquilla2018
Thashaina ta conta di su medaya den Masters na Cali
Thashaina Seraus ta conta di su medaya di Brons cu e la gana den e Masters aki na Cali, Colombia.Read More »
-
Barranquilla2018
Wuill a mira accion den Salto Largo
Weganan Centroamericano y del Caribe Barranquilla 2018 tabata tin un otro dia di atletismo diaranson. Riba e dia aki nos…Read More »
-
Barranquilla2018
Wuill contento di por a participa na e weganan di Barranquilla
Atleta di Salto Halto, Wuill Vrolijk ta conta di su experiencia na e Weganan Centroamericano y Del Caribe, Barranquilla.Read More »
-
Barranquilla2018
Triathlon a participa na Barranquilla2018
Atleta di Triahtlon, Renze Postma y Coach Nico Robert ta conta di e competencia na e Weganan Centroamericano y Del…Read More »
-
Barranquilla2018
Coachnan di Bowling orguyoso di e teamnan
Coach Chris Dammers y Randy Stoughton ta sumamente orguyoso di e teamnan di Bowling cu a participa na e Weganan…Read More »


text: Italia, ofisialmente e Republika Italiano(Italiano: Repubblica italiana), ta un unidat parlamentario den Oropa Sur. Na parti nort e ta grens ku Fransia, Suisa, Austria i Slovenia bande di e serunan di Alpen. Na parti suit e ta konsiti di e peninsula Italiano i e islanan di Sicillia i Sardegna -e dos islanan di mas grandi den e Laman Mediteranio- anto varios otro isla mas chikitu. E estadonan independiente di San Marino i Siudad Vatikano ta dos pais kompletamente será dòr di Italia. E teritorio di Italia ta kumbri mas o menos 301,338 km2 anto ta wordu influensia dor di un klima temperá ku seizonan. Ku 60.5 mion habitante i ta e pais di sinku mas poblá na Oropa, anto e pais di 23 mas poblá na mundu. E kapital di Italia ta e siudad Roma.


text:
Judaismo
Judaismo ta e "ta e religion, filosofia, anto manera di biba" di e hendenan Judio. Origenando den e Beibel Hebrew (tambe konosi komo e Tanakh) anto eksplorá den e tekstonan mas despues manera e Talmud, e ta konsidera dor di e Judiunan pa ta e ekspreshon di e relashon konvenshonal ku Dios tin ku e Yiunan di Israel. Segun Judaismo Rabiniko tradishonal, Dios a revela su leinan anto komandamentunan na Moses riba e seru di Sinai anto a formá e Torah skibí i oral. Esaki tabata historikamente kritika dor di e Karaitonan, un movementu ku a florese durante e periodo di middeleeuwen, anto ta retene un par di mil siguidonan awendia ta mantene ku solamente e Torah skibí a wordu revelá. Den tempunan moderno, movementunan liberal manera Judaismo Humanistiko por ta no-theistiko.


text:
E situacion cu gobierno a encontra, ta un situacion basta caotico, e gobierno nobo mester a percura pa haya materialnan bek cu ta pertenece na gobierno. Tambe mester a atende problema di e conseheronan y campañadonan cu ta riba payroll di e ministernan, cu mester a termina e contractnan aki.
Parlamentario Hendrik Tevreden a enfatisa cu ta un practica normal durante cambio di gobierno, kiermen bo tin ministernan cu ta scoge nan conseheronan, campañadornan, nan huristanan, nan strategistanan pa yudanan den nan maneho como minister, sea den nan departamento of pa ehecuta proyectonan. Den e practicanan aki bo ta wak cu automaticamente ora yega na un termino di un periodo di un gobernacion, ora cu e minister mester bandona supuesto, e ta bay cu su hendenan cu a compañe durante su periodo.
Ta lamenta si cu periodistanan y hasta nos ex Prome Minister ta categorisa esaki como persecucion politico. Fraccion di MEP ta di opinion cu esaki ta un forma normal ora un gobierno termina, e minister ta bandona e gobierno y tambe e hendenan cu a compañe den su ministerio.
Parlamentario Tevreden, ta haya cu tipo di insinuacion asina ta trece panico y tambe ta duna mal informacion na pueblo. Naturalmente ta trece un desunion y rabia cerca nos habitantenan. Nos ta den un epoca nobo di hiba politica, unda e berdad tin cu wordo practica, unda mehoracion y continuacion mester ta nos standard y e midi cu nos ta midi cune.
“Den esaki nos como parlamentarionan, ministernan sea bo ta di e fraccion di MEP, POR, RED of di AVP ta e politica aki, e pueblo di Aruba a scoge pa wordo hiba. Esaki ta e politica nobo cu nos kier eherce tambe pa duna asina e pueblo, e calidad pero tambe e trabounan cu nan ta merece, e Parlamentario a bisa.
Cu esaki e kier a enfatisa na prensa y tambe na gobierno, cu gobierno tin e deber pa goberna na un forma serio, recto y responsabel. Esey kiermen cu e paso cu a tuma pa haci esaki absolutamente no ta un persecusion politico.
Cartanan cu a bay ta specificamente pa tur conseheronan pa tur hende cu tawata tin riba nan payslip skirbi Bureau Minister, esey ta significa cu e personanan aki tawata directamente emplea bou e ministernan of ex Prome Minister. E ta usual y normal cu ora e termino di e minister yega na su fin e tin di bandona bestuurskantoor y esunnan cu tawata emplea cu e minister directamente nan tambe ta bay hunto cu e minister. Esey ta e caso no di awor y no di e gobernacion aki, e caso aki ta di gobernacionnan anterior y sigur e ta conta pa e gobernacion aki tambe.
Parlamentario Tevreden a sigui bisa tambe cu berdad tin un personeelstop y berdad tin vacaturanan pa cierto posicionnan habri pa HBO’ernan y WO’ernan y nos ta conoci cu e procedura aki caba. E cartanan cu a bay ta juist pa e personanan cu no tawata den funcion directo di un departamento of nan papelnan no a wordo debidamente regla cu nan ta oficialmente na un departamento. Kiermen tur e personanan cu a ricibi e carta, ta personanan cu tabata directamente emplea bou un minister y ta normal cu e ministernan aki bay cas e persona tambe ta bay cas.


text:
ORANJESTAD – Dialuna anochi, 26 september, a tuma lugar un wega candela entre campeonnan di aña pasa Red Machine y ekipo di Scorpions, na...
ORANJESTAD – Awe dialuna ta rance sali otro siman mas di ABBA su campeonato di baseball AA ora cu Red Machine y...
MIAMI – Pitcher astro di e organisacion di Miami Marlins a fayece diadomingo mainta despues cu e boto cu e tawata aden a...
HOOFDDORP – E concepto cu e team Hulandes no ta team Hulanda mas ta dificil pa accepta pa hopi den deporte Hulandes....
SANTA CRUZ – Campeonato di baseball AA ta den full swing. Finalisando e siman tras di lomba, e ekipo di Freezone Rockets...
HOOFDDORP – E team di baseball di Reino Hulandes ta keda invicto den e European Baseball Championship 2016 cu 8 victoria sigui...
ORANJESTAD – Na Augustus anja pasa e organisacion di Baltimore Orioles despues di basta tempo a bolbe firma un pitcher como prospecto...
Oranjestad, 13 september 2016 – Dialuna anochi weganan di Baseball AA, organiza pa Amateur Baseball Bond Aruba (ABBA) a reanuda despues di un...
ORANJESTAD – E hoben Arubano Jorge Vrolijk ta rumbo pa Venezuela unda e lo realisa un tryout cu e ekipo di Cleveland...
ORANJESTAD – E siman aki lo conta cu 6 tremendo partido di baseball local Campeonato di baseball AA, organiza pa Amateur Baseball Bond...


text:
News
Exitoso seminario Anti-Doping
Sasha Sutherland ta conta di e weekend di seminario na Aruba
Exitoso Seminario Anti-Doping organisa pa COA hunto cu RADO y WADA.
Den e fin di siman tras di lomba, Comite Olimpico Arubano(COA) a host un evento internacional grandi riba e tereno di dopahe hunto cu Caribbean Regional Anti-Doping Organization (RADO) y e World Anti-Doping Agency (WADA) unda a tene e RADO Annual Board Meeting & TUE-Training.
Meta principal di tur Comite Olimpico Nacional(NOC) di cada pais presente y mas cu claro di Comite Olimpico Internacional ta pa proteha e atletanan limpi door di bringa e corupcion di dopahe den deporte.
Sra. Dr. Sasha Sutherland, Executive Director di Caribbean RADO ta elabora riba e Seminario Anti-Doping na Aruba.


text:
Ceramento di caminda en conexion cu asfaltamento.
Departamento di Obra Publico ta informa pueblo di Aruba en general y specialmente nos automobilistanan cu ta haci uzo di e caminda di Lauren Costerstraat/Kamerling Onnestraat cu dia 10 pa 12 di October 2018 lo bay cera parcialmente pa asfalta e caminda.
E caminda cu lo wordo asfalta lo ta di Lauren Costerstraat 11 te 15,51 ,56, y 20 te 24. Kamerling Onnestraat di 34 te 38.
Ruta alternativa lo keda indica cu baricadanan y borchinan di aviso y e orario di ceramento lo ta di 8’or di mainta pa 4’or di atardi.
En conexion cu e trabounan menciona Departamento di Obra Publico ta pidi pa tene cuenta cu e inconveniencianan cu lo por surgi pa cual nos ta pidi nos disculpa.


text:
WILLEMSTAD – Den kuadro di e promé ‘plastic attack’ e bishitantenan di Supermerkado Centrum na Piscadera a saka nan kompranan for di e emboltura di plèstik i a hinka nan den emboltura ku nan mes a trese i ku por usa di nobo.
A kolekta un seru di sushi di plèstik asombroso den e garoshinan di hasi kompra. Green Force Curaçao ta atendé e resiklahe di e plèstik.
Plèstik ta un problema enorme na Kòrsou, Shadiah Elhage, presidente di Clean Caribbean Curaçao, ku ta organisá e akshon, ta konta. Ku e akshon Elhage ke krea konsientisashon.
“Bishitante di supermerkado a spanta di tur e plèstik ku a bini di nan kuminda; esei ta eksaktamente loke nos a spera. Nos ke laga e hendenan mira ku nan mes por hasi algu na e problema di plèstik.”
“Nos isla ta masha shushi mes”
No tin sifra eksakto di e grandura di e shushamentu di plèstik na Kòrsou, pero Green Force kuminsamentu di e aña aki a eksportá mas ku 1 mion kilo di plèstik for di e isla pa resiklahe.
“Nos isla ta masha shushi mes”, Timo Brouwer di Green Force ta bisa. “E plèstik ta resultá den nos medio ambiente i den laman. E ta keda ei pa sentenar di aña òf e ta resultá den e piskánan ku nos ta kome. E morkoinan i paranan por stek aden.”
Brouwer ta mira mas i mas plèstik separá drenta na Green Force. “Ta manera porfin Kòrsou ta kla pa kuminsá resiklá. Tin tur sorto di proyekto di edukashon ku ta hasi hende konsiente di e surplus di shushi.”
Taha plèstik
Clean Caribbean Coalition ta koperá ku ministerio di Salubridat, Medio Ambiente i Naturalesa. “Nos ta traha na un legislashon nobo. For di yüli nos ke taha tas di plèstik grátis den supermerkado. Despues nos lo fiha riba tahamentu di kùp di plèstik, richi i baki di kuminda di foam”, direktor Gabriel Murray ta bisa.
Manager di Supermerkado Centrum gustosamente ta partisipá na e ‘plastic attack’. E ta mira un opstákulo tambe: “Nos ke ménos plèstik rònt di e produktonan ku nos ta bende. Ma nos mester tene kidou si pa e produktonan no bira mas karu pa e motibu ei. Si mi mester pidi un florin èkstra pa produkto, pa motibu di un emboltura ku ta bon pa medio ambiente, mi ta pèrdè mi klientenan.”
Nan mes por hasi e diferensha grandi
Segun Elhage e habitantenan di e isla mes por hasi un diferensha grandi kaba. “Kumpra un bòter di awa ku por usa atrobe i hiba bo mes kùp ora bo bai Starbucks. Ora di buska kuminda bai ku bo mes bakinan i laga nan saka e kuminda pone aden. Mayoria di restorant ta koperá gustosamente.


text:
Nashonan Uni
E Organisashon di Nashonan Uni (UNO) of simplemente Nashonan Uni (UN) ta un organisashon internashonal ku su metanan ta koperashon den lei internashonal, seguridat internashonal, desaroyashon ekonomiko, progreso social, derechonan humano, anto pas mudial. E Nashonan Uni a wordy formá na 1945 depues di e Di Dos Guera Mundial pa replasá e luega di nashonan, pa stop guera entre paisnan anto pa providi un plataforma pa dialogo. E ta kontene hopi organisashonan subsidiario ku ta kore kompleta su mishonan.


text:
Desobesiente
'Desobesiente' se parece a 'desobediente', ¿Con desobesiente querías decir desobediente?
Desobesiente tiene 12 letras
Definición de desobediente aquí
Resultados de búsqueda:
Resultados de imágenes:
Youtube: desobesiente
Nube de palabras :
- desobediente sesobediente xesobediente cesobediente fesobediente resobediente eesobediente dwsobediente dssobediente ddsobediente drsobediente d4sobediente d3sobediente deaobediente dezobediente dexobediente dedobediente deeobediente dewobediente desibediente deskbediente deslbediente despbediente des0bediente des9bediente desovediente desonediente desohediente desogediente desobwdiente desobsdiente desobddiente desobrdiente desob4diente desob3diente desobesiente desobexiente desobeciente desobefiente desoberiente desobeeiente desobeduente desobedjente desobedkente desobedoente desobed9ente desobed8ente desobediwnte desobedisnte desobedidnte desobedirnte desobedi4nte desobedi3nte desobediebte desobediemte desobediejte desobediehte desobedienre desobedienfe desobedienge desobedienye desobedien6e desobedien5e desobedientw desobedients desobedientd desobedientr desobedient4 desobedient3


text:
A bombardea cas cu piedra, pega candela na e cas y ayera anochi a tira doño di cas den pia
ORANJESTAD(AAN)– Ultimo simannan hobennan di Village ta hayando e mes mal imagen di hobennan di Sabana Basora Noord y si ripara bon, segun noticianan, e hobennan di gang di Village ta causando problemanan cu dia pa dia ta birando mas grave.
Ayera anochi nan a tira un homber den pia na altura di cancha di basketball den Village,. E homber aki tabata tin problema cu e hobennan di gang kendenan tin su bida terorisa.
A yega asina leu cu na cerada di siman nan a bombardea su cas cu piedra. Despues a cambia di tactica y a cende candela na cas di e homber.
Pero ayera anochi cos a sali mas for di man ora cu nan a los tiro riba dje y cu bala a perfora su pia robez.
El a wordo transporta cu urgencia pa hospital y polis a cera henter e area pa investigacion tuma lugar di parti recherche y departamento tecnico di polis.


text:
Nèt den siman ei mi ta skibi tokante suidisio i djabièrnè último Kòrsou ta bolbe konosé un kaso di asesinato kombiná ku suisidio ku a shòk mi. Mi ta pidi bo pa tene kuenta ku loke skibi akiden no tin nada di haber ku e kaso ku a pasa último!
Den e artíkulo ‘Mi ta bai mata mi kurpa’ mi a duna algun informashon general tokante suisidio i tambe m’a refuta e pensamentu ku hende ku ta mata kurpa tin mente suak. Aworakí mi ta bai splika kiko tur ta pasa ku e persona ku ta pone skohe pa kita su mesun bida.
Mekanismo di Defensa ta e ser humano su manera di protehá su mes kontra dolónan emoshonal ku ta kousa ‘fight or flight’ i/òf depreshon. Tur mekanismo di defensa ta konsistí di ‘outo engaño’. Pues na momentu ku bo ta uzando un mekanismo di defensa pa protehá bo mes kontra di un pensamentu òf situashon doloroso, abo mes no sa ku bo ta hasiendo esei. Ami ta mir’é tur ora serka hende i despues ku bo lesa ‘Niun Pátaka’ bo tambe lo bai mira nan.
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]


text:
Huidige artikelen
maandag 30 november 2015 - E formularionan di declaracion di winstbelasting 2014 a sali
E fecha oficial di otorgamento ta 1 di december 2015
ORANJESTAD – Departamento di Impuesto ta informa cu e formularionan di declaracion (aangiftebiljet) di winstbelasting 2014 a sali. Ta trata di e formulario di declaracion pa empresa cu ta cay bou ley di winstbelasting manera un NV. E clientenan cu lo ricibi e formulario ta e empresanan estableci na Aruba, e empresanan den exterior cu tin entre otro establecimento permanente na Aruba y e companianan di seguro.
Pa aña fiscal 2014 a bin un cambio di ley di winstbelasting. Awor winstbelasting no ta un 'aanslagbelasting' mas sino un 'aangiftebelasting'. Esaki ta encera cu e clientenan di winstbelasting lo ricibi 2 tipo di formulario di declaracion 2014: un formulario di declaracion provisional (voorlopige aangifte) y un formulario di declaracion definitivo (definitieve aangifte). Den e dianan aki e clientenan lo ricibi via post, un pakete cu e formularionan di declaracion aki hunto cu un nota informativo.
E formulario di declaracion provisional y esun definitivo tin fecha oficial di otorgamento 1 di december 2015. E clientenan ta haya 1 luna pa yena y entrega e declaracion definitivo y haci e pago di winstbelasting corespondiente. Pa e clientenan cu ta mantene e aña economico (boekjaar) igual cu e aña calendario, e ultimo dia pa entrega e declaracion 2014 y haci pago ta dia 30 di december 2015. Pa e clientenan cu ta mantene e aña economico no igual cu e aña calendario, mester consulta e nota informativo of e website di Departamento di Impuesto pa mira e fechanan final pa entrega e declaracion y haci pago.
Ta importante pa tene cuenta cu e termino pa haci declaracion y pago. Si acaso e cliente no ta alcansa pa entrega su declaracion definitivo pa dia 30 di december proximo, anto e mester entrega e declaracion provisional. E ultimo dia pa entrega e declaracion aki y tambe haci e pago ta dia 30 di december 2015. Si e cliente cumpli cu entregamento di e declaracion y pago na tempo, esta no mas laat cu 30 di december 2015, e ora e declaracion provisional ta fungi automaticamente como un peticion pa prolongacion di termino. E cliente lo ricibi un carta den cual ta confirma cu a prolonga e termino pa entrega e declaracion definitivo cu 2 luna mas. Den e caso ey e cliente lo mester entrega e declaracion definitivo 2014 no mas laat cu dia 29 di februari 2016.
Si no cumpli cu entregamento di e declaracion provisional y/of e declaracion definitivo, e cliente lo haya un cobransa adicional esta un ‘naheffingsaanslag’ inclui boet. Esaki tambe ta e caso si acaso e cliente a paga un suma menos cu locual el a declara na winstbelasting. E boet pa no cumpli cu entregamento di e declaracion ta maximo Afl. 2.500,-. Si no haci e pago di winstbelasting of no haci e pago corectamente, e boet ta maximo Afl. 10.000,-.
Alabes, Departamento di Impuesto ta haci un apelacion na su clientenan pa yena e formulario corectamente y completamente y verifica si a contesta tur e preguntanan. Ultimo ta firma y entrega e declaracion hunto cu e anexonan manera e relato anual y su aclaracion y demas documento di importancia.
Na momento di entrega e declaracion, lo controla si esaki ta completamente yena y firma. Pesey Departamento di Impuesto ta haci un apelacion na tur cliente pa controla e declaracion hopi bon prome cu entrega esaki. Alabes ta conseha pa no warda te na ultimo cu e entregamento.
Gerencia di Departamento di Impuesto
30 di november 2015


text: Palm Beach: Diamars den careda di 7’or y 5 di anochi, polis ta wordo manda cu urgencia na e crusada pariba di Palm Beach Plaza pa un accidente basta serio entre un Jeep y un brommer. Na yegada nan ta topa cu un dama motociclista seriamente herida, e dama tabata tin un fractura hopi serio (open botfractuur) na su pia. Na e sitio polis a bin compronde cu un Jeep v Car maneha pa un turista no a duna e motociclista preferencia y a sali na e crusada pa lora bay direccion nort y no a mira net na e momento ey cu e dama motociclista tabata biniendo y a sali su dilanti. E impacto tabata hopi fuerte cu ela laga e dama motocicilista seriamente herida. Despues cu personal di ambulance a trata e dama motociclista na e sitio, nan a transporta e dama cu urgencia pa hospital.


text:
Sport Vereniging Dakota ta bira campeon di e campeonato regular di Arubaanse Voetbal Bond – AVB 2017 – 2018
Despues di e derota e tricolornan di Solito, RCA cu e score di 2 – 0, e amariyonan a bira e ekipo campeon di e campeonato regular di AVB. Cu esaki tambe Dakota mescos cu aña pasa y dos aña pasa ta drenta e playoff aki como un di e ekiponan faborito pa logra e titulo campeonil unda cu dos aña pasa nan a cay venci den e gran final contra di e propio RCA cu a keda elimina e aña aki. Awo Dakota lo mester midi forza contra SV Estrella, Club Nacional de Football y Sv Britannia Aruba. Sin duda nos lo bolbe mira un playoff candela e aña aki.
Desde 1995-96 ta e ultimo biaha cu e amariyonan a logra e titulo campeonil di e division maximo.
Mas den siman AVB lo anuncia oficialmente e fecha pa cu e playoff final.
Pabien Dakota!!!


text:
-
Contact
- lionel_326@hotmail.com
Lo NO bai tin Karnaval 2018!
Reading Time: 6 minutes
1. Lo no tin reglament’i pastechi pa kompinchinan.
2. Reunionnan den parlamento lo ta hopi mas kòrtiku.
3. Porfin por baha salario di parlamentario i ministernan.
4. Pueblo lo por sigui polítika sin haña strès.
5. Gañamentu lo no ta un ‘issue’.
6. Kòrsou lo haña un gobièrnu kapas, kreativo i diplomátiko.
7. Kòrsou por tin garantia riba kuater aña di gobernashon stabil.
8. Hamas i nunka lo tin partiment’i wanta den Parlamento.
(Si bo ke sa kiko ta introvershon òf ku si bo ta introvèrt òf nò, chèk e bukinan ‘Kibra Hacha‘ i ‘Niun Pátaka‘. )
Si pueblo vota pa e partido aki den e elekshon benidero, lo NO bai tin Karnaval 2018.
E aña aki lo por bira e último aña ku pueblo di Kòrsou lo tin un Karnaval. Esaki no ta un desishon tumá, sino algu ku lo por pasa dado kaso Kòrsou vota pa un partido polítiko serio, diferente, ku lo sòru di goberná Kòrsou manera mester ta, sin hungament’i polítika, sin kangament’i saya, sin tin hendenan sospechoso i korupto riba lista i sin parlamentarionan ku ta kana parti wanta den Parlamento. Esaki t’e moveshon polítiko ku ami lo ke lanta. Anto mi ta bai splika bo dikon mi ta kere esaki te mihó partido pa Kòrsou, pero ku lo tin su preis!
Pa hopi tempu mi a konsiderá pa drenta polítika, pero komo persona introvèrt mi a pensa ku e área aki lo no ta p’ami. Sinembargo, mirando e krísis gubernamental ku nos ta pasando aden, i e deskonfiansa grandi ku pueblo di Kòrsou tin riba su polítikonan, mi ta kere a yega tempu pa mi hasi loke ta korekto. Anto no tin mihó manera ku restourá e konfiansa di pueblo bèk den su gobernantenan ku un lista kompletamente yená ku personanan introvèrt.
E lista aki lo bai kaba ku tur duda ku hendenan tin den polítiko, ku si nan ta wak nan mesun saku, regla pastechi pa kompinchinan èts, i finalmente pueblo lo tin un gobièrnu limpi, ku personanan kapas, honesto, kreativo i diplomátiko.
Pa kuminsá, hendenan ku subi lista di e partido aki lo tin ku pasa dos ‘screening’. Aparte di e ‘screening’ rekerí pa lei, e kandidato lo tin ku pasa mi mesun ‘screening’ tambe pa wak si e ta introvèrt di bèrdat i no hende hodedó.
Benefisionan di tin un partido introvèrt den parlamento:
1. Lo no tin reglament’i pastechi pa kompinchinan.
Personanan introvèrt no tin un sirkulo sosial grandi. Si nan tin ku regla pastechi mes, lo ta pa un òf dos hende hopi yegá na nan. Niun bisiña, tio, primu ku baisait no por bin pidi nada, pasó simplemente, nos no ta atendé ku nan.
2. Reunionnan den parlamento lo ta hopi mas kòrtiku.
Tur persona introvèrt ta papia ora nan tin algu di bisa, i no ta papia djis pa papia. Konsekuentemente nan lo ta konsiso i al kaso den nan disertashonnan den parlamento, pues reunionnan lo dura hopi kòrtiku.
3. Porfin por baha salario di parlamentario i ministernan.
Personanan introvèrt no sa sali kas masha. Nan no sa kore paranda, kumpra paña karu pa broma ni nada di e kosnan ei. Pues nan no mester di tantu sèn asina.
4. Pueblo lo por sigui polítika sin haña strès.
E echo ku polítikonan ta keda kanga saya, tira palabra pa otro, gaña riba otro, yama diferente rueda di prensa pa papia dos ora largu riba kualke ko’i kèns ku a pasa, lo pasa pa historia. Personanan introvèrt lo no yama atenshon riba nan mes di tal forma, i te na ora ku nan ke koba mama di otro, nan lo hasié por eskrito riba un karta òf riba Facebook.
5. Gañamentu lo no ta un ‘issue’.
Personanan introvèrt ta konosí pa nan honestidat. Nan ta hendenan ku mester pensa bon promé ku nan papia, pues mentira no ta kos ku ta sali di forma komun for di nan boka. Nan lo haña ataka di ansiedat promé ku nan logra gaña algu.
6. Kòrsou lo haña un gobièrnu kapas, kreativo i diplomátiko.
Personanan introvèrt ta keda stimulá pa aktividatnan intelektual. Pues bo por ta sigurá ku nan lo pasa oranan largu ta lesa i studia nan dokumentonan, lo hiba diskushonnan konsiso i al kaso, lo ta kreativo den idea i desishonnan pa ku futuro di Kòrsou, i lo sòru di atendé ku instansianan gubernamental di forma diplomátiko i korekto.
7. Kòrsou por tin garantia riba kuater aña di gobernashon stabil.
Loke nos ta enfrentá aktualmente, esta ku kada bes polítikonan ta kita sosten for di gobièrnu, lo no pasa fásil ku un parlamento introvertí. Esaki ta p’e simpel motibu ku e ta bira ‘hot news’ i e parlamentario ei lo bai den spòt di notisia. Tur medio di prensa lo ke yam’é na telefòn pa entrevista i puntr’é si ta bèrdat ku el a kita sosten for di gobièrnu i pa kua motibu. Niun persona introvèrt lo no por soportá tal preshon. Te na ora ku nan disidí di bai fo’i parlamento mes, nan lo hasié di e forma mas silensioso i sutil posibel i laga partido ku su asiento i tur koroto atras.
8. Hamas i nunka lo tin partiment’i wanta den Parlamento.
Mi no konosé niun introvèrt ku gusta konfrontashon. Nos ta hendenan masha trankil, no ta drenta diskushon kayente ku niun hende. Si nos tin ku manda bo un grandi, ta riba Facebook nos lo hasié. Te na ora ku nos haña gana di dal bo wanta, ta un ‘app’ nos ta manda ku un ‘emoticon’ òf un imáhen animá kaminda Doña Florinda ta pasa Don Ramon un wanta. Te ei nos por yega. Pero hamas i nunka un introvèrt lo ta kapas di agredí un otro persona, i ménos un otro persona mesun introvèrt kuné. Di baina nos lo papia ku otro, te pa nos yega asina leu.
Pues manera bo mes ta mira, ta un partido di personanan introvèrt ta loke Kòrsou tin mester di dje.
Nos lo bai pone hopi atenshon riba e ‘screening’ si, pasó awendia ta yen hende tin ku a fada di atende ku hende, i diripiente nan kiersa ku nan tambe ta introvèrt pa motibu ku nan ke tin un sirkulo chikí di amistat. E hendenan aki ta hodedó nan ta, i nos lo no aseptá nan riba nos lista!
(Si bo ke sa kiko ta introvershon òf ku si bo ta introvèrt òf nò, chèk e bukinan ‘Kibra Hacha‘ i ‘Niun Pátaka‘. )
Si pueblo vota pa e partido aki den e elekshon benidero, lo NO bai tin Karnaval 2018.
Manera mi a bisa, tur kos tin su preis, anto si e partido aki yega na poder, lo no bai tin Karnaval 2018. Dikon? Pasó niun introvèrt no gusta semehante bochincha i aglomerashon di hende. Ademas, ta den e periodo aki tur gobièrnu a probechá pasa tur e leinan ku medidanan severo pa pueblo pasó nan sa ku e pueblo su kabes ta den fiestamentu ku bebementu ku ‘baila malu pasa bon’. Tur subida di preis, impuesto, ‘rijkswet’ i akuerdonan ku a perhudiká nos komo pueblo a keda aprobá i pasá den periodo di Karnaval. Pues nos komo introvèrt lógikamente lo para e fiesta aki, anto abo lo no gusta, pues lo bo reklamá, zundra i koba nos mama. Pa e motibu ei, mihó nos legumai e partido di hendenan introvèrt aki.
Manera nan ta bisa, tur pueblo meresé e gobièrnu ku nan tin. Si bo ta bon den analisá festival di Tumba, kua banda a toka mihó k’e otro, kua kantante a presentá su tumba mihó ke otro, kua Tumba mester a klasifiká si òf no, kua tumba tin mihó letra k’e otro, kua grupo di Karnaval a lusi bunita, kua banda ta bon den pone ambiente èts, pero nada ku tin di haber ku gobernashon di bo pais no ta interesá bo, ku eksepshon di ora wanta kai den Parlamento, anto e ora ei bo meresé e gobièrnu ku nos tin. Anto esaki no ta bai kambia tampoko, te dia abo kambia. Pero hey….manera nan ta bisa: “tur hende ke mira kambio, pero niun hende no ke kambia”. P’esei mes nada no ta bai kambia tampoko!
Felis Karnaval tur hende!
[Si bo a gusta e artíkulo aki i/òf bo ta hañ’é interesante, kompartié ku bo amigunan. Sinti bo liber pa laga bo komentario atras!]
**Images used in this article hold copyright by their respective authors. I’m not the owner nor do I hold copyright on these images. I just needed the image for illustration.**
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]


text:
Macuarima: Diasabra atardi algo pasa di 3’or patruya di polis ta bay pa un asistencia na un adres na Macuarima.
Na dado momento e situacion a bay completamente for di man na momento cu un persona a sali cu un biga pa dal un agente policial.
E agente policial no por a haci nada y a los un tiro cu a alcansa e persona den su zij, e persona a cay abou y e agente por a bistie e boei, e victima tabata na tino y tabata papia.
Mesora a pidi pa presencia di ambulance, na yegada personal di ambulance a trat’e na e sitio y depues a transporte pa hospital.
Polis a cera e area completo, un team di recherche y tambe departamento technico di polis a cumina cu un investigacion na e sitio.
Update di vocero suplente di cuerpo policial Señora Rasmijn :
“Pa mas o menos 15:15 jamada ta drenta na warda di Polis Sta Cruz pa un problema entre pareja (echtelijke twist) na un cas na macuarima. Patrouille di Sta Cruz ta bai di biaha na e cas encuestion. Na jegada patrouille ta topa cu e situacion na unda e meneer lo ta agrediendo dos senjora .y tabata agresivo. Ora e la wak polis e la coi un binga y keda bin riba e polisnan. Polis a pidi pa versterking y a dune varios aviso pa pone e biga abao pero e persona encuestion a keda bin riba polis na unda ela haye obliga di usa su arma reglamentario y los un tiro. Despues di esey ainda e sospechoso keda resisti contra polis .
A pidi pa ambulance na unda na su jegada e la wordo atendi y hiba hospital. Su situacion ta stabiel y for di peliger
Departamento di recherche a jega na e sitio , departamento forensico , comisario Hassell y tambe slachtoffer hulp.
E caso ta bao investigacion”.


text:
Polisnan a termina confiansa den mando policial, manera nan mes a bisa awa a pasa hariña
Oranjestad – Diabierna mainta un grupo di polis a cana bay bestuurskantoor, caminda un manifesto a wordo entrega.
Esaki a wordo haci door di e presidente nobo di SPA señor Maduro.
Minister di husticia Arthur Dowers, a baha y tuma e manifesto cu e puntonan describi caba, esta e disgustonan cu ta reinando.
Di parti di e Minister, ela keda di reuni cu e sindicato den careda di otro siman. Pues den careda di otro siman lo por bay tin mas claridad, ariba e situacion tenso cu tin entre polisnan y mando policial.
Polisnan ta exigiendo cabes di Sr Richardson.


text:
SETAR, e compania cu ta ofrece tur servicio y producto den telecomunicacion na Aruba a lansa un website completamente nobo.
E website ta den 2 idioma: Papiamento y Ingles. E ta bin cu un diseño full nobo y ta ofrece acceso rapido y facil na informacion y tur locual SETAR tin di ofrece. E ta reparti den 3 parti pa facilidad di e diferente clientenan: Residencial, Business y Visitors. (Pa esnan cu ta biba aki na Aruba, esnan di Comercio y e bishitante y turistanan).
Den e website nobo di SETAR e cliente por scohe modelo di celular y e pakete cu e ta desea mientras por calcula e prijsnan di biaha. Tambe por mira si SETAR tin e modelo di celular den stock e momento ey. Tambe por haci mescos cu tanto servicio di Internet como Cable TV.
Otro aspecto interesante pa e cliente cu no tin hopi tempo ta e posibilidad di haci un cita “online” pa un ora specifico acorda pa bishita nos SETAR STORE. Di e manera aki ta kita e tempo pa warda pa un beurt. E tin e cita na e ora specifico. Actualmente esaki ta citanan pa training y tambe ayudo na nos helpdesk na SETAR Store.
E website tin un diseño mas fresco y simpel, cu ta mehora e funcionalidad y ta enfoka mas riba un contenido mas amplio. "Nos ta hopi contento pa lansa nos website nobo y cu ta contene informacion pa e cliente, partner y media pa asina por compronde e filosofia di SETAR “creando conexion”.”
"Nos ta pensa cu e website aki por brinda nos clientenan un experencia nobo mientras cu nos compania SETAR ta sigui crece y mantene nos presencia riba e mercado di Aruba y surpasa continuamente expectativa di nos clientenan.”, asina Director di SETAR Sr. Roland Croes a expresa.
SETAR su website awor tin e “look” y “feel” nobo cu SETAR lo keda “update” riba un base regular cu noticia of productonan cu lansa, actividadnan comercial, metanan alcansa, eventonan special y otro informacion importante.
Un y tur ta keda cordialmente invita pa bai riba e website nobo di SETAR y explora kico tur ta nobo y kico tur ta posibel.


text:
Gielstraat – Diadomingo atardi pa mas o menos 3’or polisnan di districto di Noord a bay Gielstraat 11, caminda un gang lo a yega y cuminsa bati hende.
Informacionnan a sigui drenta y un nomber conoci pa polis a wordo menciona.
Parse cu e conoci di polis di fam F, hunto cu su famia lo a yega e adres na Gielstraat bringa y maltrata hende.
Esnan cu a yega e cas pa haci problema, a yega den dos auto.
Un lo ta un pick up color cora, y un auto mas a wordo menciona, pero esaki nan lo no por a confirma ki auto.
Na e adres, tres persona lo a wordo herida. Tin cu lo a haya corta.
Despues di tuma datos, ambulnce a sali direccion Hospitaal cu nan.
Autoridad tin atencion pa e caso aki y lo sa di detene esnan cu a comete a acto aki.


text:
Parlamento awe a invita Minister Presidente Evelyn Wever-Croes pa duna informacion tocante Citgo y e “slow down”. Momento cu e reunion a cuminsa, Minister President a entrega e contractnan di Citgo na Presidente di Parlamento cu e peticion pa percura cu tur Parlamentario ricibi nan.
Tambe el a duna cada Parlamentario e quick scan den cual Hulanda a duna e lus berde na Gobierno anterior pa sigui negocia, pero mes momento a avisa Gobierno di AVP di tur e riesgonan envolvi. Asina mes Gobierno anterior a dicidi di firma e contract.
Cu esaki Minister President a cumpli cu locual el a bisa: transparencia ta un prioridad pa e Gobierno aki. “Esaki ta e diferencia entre nan y nos: transparencia y bon gobernacion”, Prome Minister a enfatisa.


text:
Willemstad - Kontinuando ku un investigashon relashoná ku un kaso ku ta andando di ‘Skimming i Harvester”, polis a detené tres sospechoso mas.
E hòmbernan sospechoso detené ta:
- A.D.M.Z. nasé na Kòrsou di 25 aña di edat;
- G.R.K.B. nasé na Fransia di 24 aña di edat i
- Y.A. nasé na Fransia di 23 aña di edat.
Detenshon a tuma lugá na un hotèl den área di Hato. Durante nan detenshon den e kamber di e hotèl en kuestion, polis a haña i konfiská un kantidat di karchi di banko. A presentá e trio dilanti un Fiskal Ouksiliar ku a ordená nan enkarselamentu pendiente di mas investigashon.
Relashoná ku e kaso aki e detenshon ku a tuma lugá djaluna 9 òktober 2017, (komunikado di prensa 411/2017) e sospechoso a duna nòmber inkorekto ku tabata inisial A.E. Nòmber/ inisial di e sospechoso korekto ta N.C.Y.A.


text:
ORANJESTAD – ‘Te cu awor tin indicacion serio cu e maneho di (ex director Robert) Henriquez tabatin efectonan hopi negativo pa NV Elmar y tabata principal causante di e problemanan laboral den Elmar’. Asina Hunta di Comisario di e compania di utilidad a bisa den un comunicado. Mientras cu a yega na un acuerdo cu e ex director di , e hunta di comisario, a sigura cu e investigacion ta sigui. E investigacion cu a cuminsa riba Henriquez su forma di traha, debi cu tabatin ‘varios keho riba su persona y/of maneho, como tambe pa motibo di inquietud laboral cu tabatin’, y ta enfatisa cu esaki tabata pa añas caba.
ORANJESTAD – Ex director di Elmar Robert Henriquez a wordo paga a base di un ‘acuerdo balansa’, cual den opinion di Hunta di Comisario di NV Elmar, tabata den interes di tanto e compania como su empleadonan. Asina e Hunta a reacciona den un comunicado e siman aki, contraarestando noticia cu lo Henriquez a haya un ‘golden handshake’. Informacion cu NoticiaCla a haya, ta indica cu no ta trata aki di un golden handshake pero un acuerdo cu tur partido por a biba cune.
ORANJESTAD - Como parti di e iniciativanan pa contribui na comunidad, Arcos Dorados, operador di McDonald’s den Latino America y Caribe, lo stop di ofrece straw di plastic den mas di su 2.100 restaurant den henter e region entrante dia 31 di October 2018. Lo duna solamente si e cliente pidi esaki hunto cu su cosnan di bebe. Cu e iniciativa nobo aki, aproba specificamente pa Latino America, Colombia y Uruguay, Arcos Dorados ta pretende di evita consumo di casi 300 ton di material di plastic. Ta tuma como base resultado di e proyecto piloto na Colombia, den cual 6 di cada 10 cliente ta prefera di bebe algo sin straw.
ORANJESTAD - Recientemente Cuerpo Policial Aruba a haci un anuncio oficial cu lo habri inscripcion pa klas nobo di polis. E klas nobo ta riba nivel di MBO niveau 4. E klas nobo lo habri na augustus 2019. Inscripcion a wordo alarga te cu dia 2 november 2018. Nos ta duna e oportunidad na tur nos hobenan di edad di 17 pa 34 aña pa aplica. Bo por haci entrega di bo formulario na Scol di Polis. For di 08:00 mainta pa 01:00 merdia na Fortheuvelstraat 25 na San Nicolas. NO ta posibel pa entrega e formulario na warda di polis.
ORANJESTAD - Awe diahuebs durante dia motorunit a logra kita dos brommer for di caminda publico. Durante control a ripara cu nan no ta tin nan papelnan na ordo y e brommernan a wordo transporta cu takelwagen. Mirando e problematica den Tarabana y vecindario ta purba di kita tur brommernan cu no tin nan papelnan na ordo pa asina sistematicamente purba alivia e situacion pa e habitantenan di Dakota y vecindario. E controlnan aki lo sigui door di e motor unit di polis
ORANJESTAD – Hopi parti di Aruba dialuna merdia a haya nan mes den problema cu e yobida fuerte di awacero merdia. Minister di infastructura Otmar Oduber a informa NoticiaCla cu hunto cu full e Team di Dow, apoya pa Bur City Inspector a pasa henter merdia/atardi tur rond Aruba. A mustra cu varios caminda enberdad tabatin problema. “ DOW a actia rapido na varios sitio, previniendo pa posibel awa awe nochi” Oduber a sigura e portal aki. Mes momento el a topa tambe cu e gerencia di Mota Engil, responsabel pa e parti di construccion di Watty Vos Boulevard, unda cu el a admiti cu e no tabata nada contento cu nan. Mes momento el a probecha pa duna nan un zundra. “Mota Engil a haña un clear piece of my mind” Oduber a bisa e portal aki. Manera NoticiaCla a raporta caba, ta spera mas yobida den atardi/anochi/marduga y entre 3 pa 7 mm di awacero extra. Loke ta haci e situacion fastioso, ta e hecho cu hopi lugar ta satura caba, y esaki por crea problema adicional. Te na e momentonan aki, ainda e caminda entre rotonde di FCCA y Cumana ta cera ainda.


text:
TOKYO – E pelotero mehikano Japhet Amador resientemente a keda suspendé pa un periodo di seis luna den e beisbòl profeshonal di Hapon pa un kaso di dopahe. Amador tabatin un periodo sin mira akshon (for di 3 di ougùstùs) debí na dolónan apdominal.
E pelotero di 31 aña di edat a tèst positivo pa e sustansianan prohibí ‘clortalidona’ i ‘furosemida’, segun NPB (Nippon Professional Baseball ) a publiká ayera. Ámbos sustansia ta keda apliká pa tratamentu di preshon haltu. E tipo di sustansianan aki ta prohibí netamente pa e echo ku nan por ser usá ku e meta pa enkubrí e presensia di sustansianan ku ta mehora rendimentu i e sirkulashon sanguinio.
Amador ta ninga di a konsumí algun sustansia prohibí di forma intenshonal durante un oudiensia na luna di yuli último, pero a disidí ku e no ta apelá e resultadonan di e kontrol realisá. Den 62 enkuentro ku e ekipo di Rakuten Eagles (eks ekipo di Andruw Jones) e temporada aki, Amador tin un promedio di bateo di .269 ku 20 homerun. Amador a djòin e ekipo di Eagles na 2016, un aña despues di a liderá e liga mehikano di beisbòl den homerun konektá.


text:
Barranquilla2018News
Aruba yama bon bini na Barranquilla
Bandera di Aruba a cuminsa bula den e villa Centro Americano
Diahuebs mainta, e delegacion Arubano participando na e Weganan Centroamericano y del Caribe Barranquilla 2018 a keda oficialmente yama bon bini na e ciudad di Barranquilla, Colombia.
Hefe di Mision, Sra. Juelle Thodé a intercambia regalo cu un representante di e Ministerio di Deporte di Colombia. Awenochi e Weganan Centroamericano y del Caribe Barranquilla 2018 ta inicia oficialmente unda lo tin e Ceremonia di Apertura.


text:
Diabierna diabierna madruga pa mas o menos 00:50 durante control di nos costanan door di Kustsurveillance ( polis y douane) a bin topa cu un auto staciona pariba di farro. Ta asina cu personal di kustsurveillance a bai over na controle. Pafo di e auto para ta e homber inicial H y su senjora. Ta trata di un auto Kia Cerato color blanco.
Durante e control den e auto colega di douane ta bin encontra den e bahul di e auto un pistol S&S di 32 mm geladen ( cla pa tira). Inmediatamente ta bai over na detene e dos personanan aki y hibanan warda di polis na unda e investigacion lo continua door di e departamento di recherche. E arma di candela y e auto Kia cerato blanco a wordo tuma den beslag pa mas investigacion.
Un tremendo trabao di parti di nos coleganan polis y douane durante controlanan na nos costanan.
Mas visibilidad di polis riba caya pa seguridad di nos comunidad.
Kustsurveillance a haya arma di candela den un auto pariba di Light House
Diabierna diabierna madruga pa mas o menos 00:50 durante control di nos costanan door di Kustsurveillance ( polis y douane) a bin topa cu un auto staciona pariba di farro. Ta asina cu personal di kustsurveillance a bai over na controle. Pafo di e auto para ta e homber inicial H y su senjora. Ta trata di un auto Kia Cerato color blanco.


text:
dinsdag 1 december 2015 - Awe ta ultimo dia pa entrega e declaracion di inkomstenbelasting 2014
ORANJESTAD – Departamento di Impuesto ta informa cu awe, 1 di december, ta e ultimo dia pa entrega e declaracion di inkomstenbelasting 2014. Por entrega e declaracion tanto na oficina principal na Camacuri of oficina di gobierno na San Nicolas.
Ta recomenda tur cliente pa saca copia di nan declaracion prome cu entregamento y trece e copia tambe pa por stempel esaki. Asina e cliente lo keda cu su prueba di entregamento.
Si acaso e cliente no ta bay alcansa pa entrega su declaracion diamars, ta recomendabel pa entrega un peticion pa prolongacion di termino di entrega. Awe, dia 1 di december 2015, ta ultimo dia pa haci e peticion aki.
Keda sin entrega e declaracion of entrega esaki laat, por nifica cu despues e cliente ta haya un boet na momento cu saca e cobransa definitivo. E boet ta minimo Afl. 250,- y maximo Afl. 10.000,-.
Pesey ta importante pa entrega e declaracion di inkomstenbelasting y entreg’e na tempo y asina evita gasto innecesario.
Gerencia di Departamento di Impuesto
1 di december 2015


text:
3 Documentonan
Informacion pa studiantenan di Aruba, Corsou, Sint Maarten y Hulanda Caribense pa inscripcion den Basisregistratie Persoonsgegevens (BRP)
Prome cu bo por bay studia na Hulanda, mester regla un ke otro asunto. Un di e asuntonan ta e inscripcion den e administracion ...
Grafica di Reino Hulandes
Den e grafica aki bo por mira mesora cual ta e 4 paisnan y e 3 municipionan special cu ta cay bou di Reino Hulandes.
Discurso “Prinsjesdag” 2012 Gerard van der Wulp na Aruba
Dama- y cabayeronan, Bonbini na e encuentro aki di Prinsjesdag di Representacion di Hulanda na Aruba, Corsou y Sint Maarten.


text:
Minister encarga cu Desaroyo Teritorial, Infrastructura y Medio Ambiente Sr. Otmar Oduber a anuncia cu ta trahando riba Parke Marino. Pa mas cu 30 aña ta trahando riba e proyecto aki y e gobierno aki a tuma un decision riba proteccion di Medio Ambiente segun e mandatario. Despues di un reunion recientemente cu miembronan di Centro di Pesca Hadicurari a dirigi un carta pa nan fecha 24 di juli 2018 unda ta reconfirma kico ta sosodiendo cu e proyecto y tambe locual a wordo palabra den reunion.
E prome fase awor ta e parti legislativo esta e ‘raamwerk’ pa loke ta trata Parke Marino cu ta algo sumamente positivo y bunita cu ta pone Aruba riba panorama internacional. E proteccion ta riba flora y fauna y special bida marino. Segun Minister Oduber, esaki ta un LB ham, (Landsbesluit, houdende algemene maatregelen) cu ta un parti di un Landverordening debi cu e tin un bachi legal caba. Minister Oduber kier trece bon cla cu ainda no a tuma ningun decision riba prohibicion pasobra no a yega na e fase ey ainda. Loke ta tumando luga, ta cu e marco legal ta wordo poni riba papel unda ta bay cuminsa cu e ronda di consulta cu tur usuario di e parti marino. Ta papia aki di piscado, buceado, personanan cu ta haci uzo di boto sea pa placer of negoshi, fundacionnan manera Turtugaruba, instancianan cu ta cuida parhanan etc. Segun Minister Oduber, lo bay reuni cu nan pa e ora bay fiha e plan di maneho pa Parke Marino.
E conseho mester haya ainda for di Raad van Advies y na September ora haya e consehonan ta bay sinta cu tur grupo. Segun Minister Oduber, e experticio pa locual ta nos bida marino e.o e piscadornan tin. Pesey ta bay reuni cu nan y despues di a papia cu nan y yega na acuerdo cu nan, e ora ta hancra e reglanan pa e Parke Marino. Cu e decision aki mesora ta informa comunidad den su totalidad. Intencion di un Parke Marino ta, proteha e flora y fauna y e bida marino pa futuro. E piscadonan por ta sigur cu nan ta bay haya nan luga manera a palabra den e ultimo reunion cu a tuma luga dia 23 di juli y manera registra den carta di dia 24 di juli dirig na sr. Alex Farro.
E proceso aki ta contrario na e ley cu ex Ministernan a pusha pa prohibi piscamento di cierto pisca. Pero e gobierno aki si ta bay busca consulta cerca e piscadonan segun Minister Otmar Oduber. Durante conferencia di prensa di diahuebs, e mandatario a duna tur miembro di prensa un copia di e carta cu el a manda pa e piscadonan.


text:
Supstansia toksiko ta produkto kímiko ku ta representá un riesgo pa salu di hende i pa medio ambiente.
Supstansia toksiko den airu
http://www.123rf.com/footage_24777104.html
Supstansianan inflamabel, ku por eksplotá òf ku ta toksiko, manera gas, vürwèrk i amoniak ta kos ku industrianan na Kòrsou sa usa. Tin eksigensianan estrikto pa loke ta trata kon pa usa i warda e supstansianan i produktonan aki, ta importante pa sigui esaki tambe.
Si tòg un di e supstansianan plama bo tin ku skucha kon pa reakshoná riba esei, pasobra kada supstansia tin su manera di reakshoná. Gobièrnu ta alertá via di radio i televishon. No ta fásil pa rekonosé e peliger di supstansianan toksiko. Bo por haña kimamentu di wowo, tosamentu, walmentu di stoma òf grawatashi


text:
-
Contact
- lionel_326@hotmail.com
‘Bullying’ den adolesensia ta kousa di depreshon den adulto?
Reading Time: 3 minutes
E estudio a keda kondusí riba 3898 partisipante den e ‘Avon Longitudinal Study òf Parents and Children’ (ALSPAC). Partisipantenan a kompletá un kuestionario ku ta hasi preguntanan rondo di nan eksperensha pa ku ‘bullying’ den tempu ku nan tabata tin 13 aña, i un tèst pa identifika si nan tin malesanan depresivo na edat di 18 aña.
‘Bullying’, esta ‘pesten’ òf tentamentu ta hasi bida di hopi mucha adolesente (teenager) hopi miserabel. Awor un estudio ta mustra ku muchanan ku a keda di ‘bully’ den nan adolesensia ta bin sufri di depreshon ora nan bira adulto.
E estudio ku a keda publiká pa ‘BMJ medical journal’ a haña un asosiashon fuerte den ‘bullying’ i depreshon den adulto.
E estudio a keda kondusí riba 3898 partisipante den e ‘Avon Longitudinal Study òf Parents and Children’ (ALSPAC). Partisipantenan a kompletá un kuestionario ku ta hasi preguntanan rondo di nan eksperensha pa ku ‘bullying’ den tempu ku nan tabata tin 13 aña, i un tèst pa identifika si nan tin malesanan depresivo na edat di 18 aña.
Investigadonan a deskubrí ku di 683 partisipante ku a keda di ‘bully’ frekuentemente, karakterisá komo mas ku un bes pa siman na edat di 13 aña, kasi 15% di nan a bin ta sufri di depreshon na edat di 18 aña. 1464 partisipante a bisa ku nan a keda di ‘bully’ okashonalmente, esta entre unu pa seis bia den un periodo di seis luna. Di e grupo ei 7% a bin sufri di depreshon na momentu ku nan a bira adulto. Solamente un porsentahe chikí di personanan ku nunka no a wòrdu di ‘bully’ a reportá depreshon komo persona adulto!
E estudio aki no ta prueba ku ‘bullying’ ta kousa depreshon, pero investigadónan ta pensa ku tin un konekshon fuerte entre nan dos. “E resultado nos ta yama un ‘dose response relationship’”, investigadó Lucy Bowes a splika CBS. “Esaki ta nifiká ku mas tantu e mucha keda di ‘bully’ mas tantu chèns e tin di bira depresivo na edat di 18 aña. E investigashon ta duna nos evidensia fuerte ku mas tantu e ‘bullying’ sosodé, mas persistente e depreshon ta bira.”
Mas ku dos tersera parti di víktimanan di ‘bullying’ a bisa ku e síntomanan di depreshon a dura mas ku dos aña pa kura. Mayoria di e adolesentenan nunka no a bisa un dosente di loke nan ta eksperenshando pa ku ‘bullying’
E investigadónan ta sugerí pa bini ku intervenshonnan pa redusí ‘bullying’ na skol i asina yuda evita depreshon. Segun un investigadó mester kuminsá ku programanan ‘anti-bullying’ na e skolnan. Por lo general, intervenshonnan ku ta inkluí presensia di mayornan ta yuda hopi pa redusí kasonan di ‘bullying’!
Fuente: CBSnews
Danki pa “like i “share”. Mi ta apresiá mashá. Sinti bo liber pa laga bo komentario atras.]
**Images used in this article is copyrighted by their respective authors. I just happened to google for an image and found what I’ve used, so please don’t sue me, for I have no money to pay you or a lawyer. Plus I fear going to jail.**
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]
More from my site
Leave a Reply
You must be logged in to post a comment.